جه‌نگی ڕه‌شه‌کوژیی ده‌سه‌ڵات، له نێوان برا موسوڵمانه‌کاندا\nلە کۆتایی وتارەکەدا، (ئه‌بوسه‌مه‌ر) نووسیوێتی:\n(له ئه‌نجامی ئه‌و باسه‌ی پێشکه‌شکرا، ئه‌وه‌مان بۆ ده‌رده‌که‌وێ: پیاوکوژه‌کان و کوژراوه‌کان هه‌ردوولایان، له‌پێناوی کورسی ده‌سه‌ڵات و جێنشینیی ده‌وڵه‌تی ئیسلامییدا، یه‌کدییان که‌له‌پاچه‌کردووه. به‌ڵام پیاوکوژه‌کان، به ناوی (ئه‌ڵڵاهو ئه‌کبه‌ر)ه‌وه، خه‌ڵکیان ده‌کوشت. کوژراوه‌کانیش، به ده‌م ئازاری تاڵاوی مه‌رگه‌وه، شایه‌تمانیان ده‌هێنا!\nئه‌مه زنجیره درامایه‌کی زۆر کۆنه، ترسناک و تۆقێنه‌ره، ڕه‌گی قووڵی مێژوویی خۆی هه‌یه. به‌ڵام ئێمه مێژوو ناخوێنینه‌وه و په‌ندی لێ وه‌رناگرین، ته‌نیا هه‌ر ئه‌وانه ده‌خوێنینه‌وه و په‌ندیان لێ وه‌رده‌گرین، که ده‌مانه‌وێ و پێویستمانه!)\nچەن باسێکی سەردەم، لەبەر ڕۆشنایی وتارەکەی نووسەردا\nیەکەم: کێشەی کورد و عەرەبە موسڵمانەکان\nئاشکرایە، له ئه‌و ڕۆژه‌وه، په‌روه‌ردگاری مه‌زن، تیره و هۆزه‌کانی عه‌ره‌بی ئه‌فراندووه، پێش ئه‌وه‌ی موسوڵمانبن و دوای ئه‌وه‌ی موسوڵمانیشبوون، هه‌میشه له نێوخۆدا ناکۆک و په‌رتپه‌رت بوون، ده‌سیان به خوێنی یه‌کدی و گه‌لانی نێوچه‌که سووربووه، هه‌ر خه‌ریکی جه‌نگ و ئه‌نفالکردنی سه‌روماڵی یه‌کدی و گه‌لانی دوور و نزیک بوون، تاڵانوبڕۆ پیشه‌یانبووه، ده‌سیان بۆ ئابڕووی ئافره‌تانی عه‌ره‌ب، ناعه‌ره‌ب، موسوڵمان و ناموسوڵمان درێژکردووه، هه‌رگیز به هێمنیی و ئاشتیی نه‌ژیاون.\nهێندێ له مه‌لا موسوڵمانه عه‌ره‌ب و کورده‌کان، گوتارده‌ده‌ن و فه‌تواده‌رده‌که‌ن، گوایه (داعش)، له ئه‌م سه‌رده‌مه‌دا درووستبووه و هیچ پێوه‌ندییه‌کی به ئایینی ئیسلامه‌وه نییه، ئه‌مه‌ش خۆهه‌ڵخه‌له‌تاندن و گه‌وجاندنی خه‌ڵک نه‌بێ، هیچی دیکه نییه!\nله ڕاستیدا، (داعش) نه‌وه‌ی ئه‌و پیاوکوژانه‌ن، درێژه به ئه‌و تراژیدیا و ڕە‌شه‌کوژییانه‌ی موسوڵمانه پێشینه‌کان ده‌ده‌ن. بەڵێ (داعش) موسوڵمانی ڕاسته‌قینه‌ن، چونکه له‌سه‌ر ده‌قه‌کانی هەمان قورعان، فه‌رمووده‌کانی په‌یامبه‌ر، فه‌توای هێندێ له پێشه‌وایانی ئیسلام ده‌ڕۆن و به موو لایان نه‌داوه. ئایا ئه‌مانیش وه‌ک ئه‌وان، مل نا‌په‌ڕێنن، مرۆ به زیندوویی نا‌نێژن، ماڵی خه‌ڵک تاڵان نا‌که‌ن، به هه‌زاران ئافره‌ت نافڕێنن و ده‌سیان له‌گه‌ڵ تێکه‌ڵ ناکه‌ن؟!! ئاخر هه‌مووی (7-8) ساڵ له‌مه‌وبه‌ربوو، ڕێکخراوی توندڕه‌وی (داعش)، شارۆچکه‌ی (شه‌نگار)ی کوردیان داگیرکرد، به هه‌زاران مرۆیان کوشت، به هه‌زاران ئافره‌تی (ئێزدی)یان ڕفاند، وه‌ک که‌نیزه‌ک شه‌وانیان له‌گه‌ڵ ڕۆژده‌کردنه‌وه و پاشان ده‌یانفرۆشتن. [دوای ئەوەی (ڕێخکراوی تیرۆریستیی داعش)، شاری (موسڵ)ی داگیرکرد، ڕۆژی (3. 8. 2014)، پەلاماری شارۆچکەی (شەنگال)ی دا و داگیریکرد. لە ماوەی (2) ڕۆژدا، (293. 1) کەس ڕەوانیان شادبوو، (417. 6) ژن و پیاو و مناڵیشیان ڕفاند.] **\nبه‌ڵی ده‌قه‌کانی قورعان، فه‌رمووده‌کانی په‌یامبه‌ر و فه‌توای مه‌لاکانی ئیسلام، له هه‌موو شوێن و سه‌رده‌مێکدا، هه‌لیان بۆ ئه‌و ڕه‌شه‌کوژییانه ڕه‌خساندووه، بۆیه تا ئایینی ئیسلام مابێ و لە هەر شوێنێ گرووپە توندڕەوەکان، دەسەڵاتیان هەبێ، ئه‌و کاره نامرۆییانه، هه‌ر دووباره‌ده‌بنه‌وه!\nدووەم: کێشەی کورد و توورکە موسوڵمانەکان\nبه هه‌مان شێوەی عەرەبە موسوڵمانەکان، موسوڵمانە مه‌گۆله‌کانی ئیمپراتۆتریای (عوسمانیی) و ده‌وڵه‌تی (توورکیا)ی نوێ ڕه‌فتاریانکردووه. چونکه گه‌ر ساڵی (1938)، سه‌رانی ده‌وڵه‌تی داگیرکه‌ری (توورکیا)، گه‌وره‌ترین ڕه‌شه‌کوژیی کوردانی (ده‌رسیم)یان کردبێ، ئه‌وا ئێسته‌ش ڕۆژانه، سه‌رکرده‌کانی فاشیزمی ئیسلامیی (AKP)، وه‌ک باپیره گه‌وره‌کانیان، له خۆراوا و باکووری (کوردستان)، کوڕی کورد ده‌کوژن، به نوێترین چه‌ک، هه‌مان ڕه‌شه‌کوژیی دووباره‌ده‌که‌نه‌وه، بێ ئه‌وه‌ی سڵ له که‌س بکه‌ن و که‌سیش له‌سه‌ر کورد هه‌ڵباتێ!\nئاخر ئیمپراتۆریای مه‌گۆله ئیسلامییه‌کانی (عوسمانیی)، نزیکەی (700) ساڵ فه‌رمانڕه‌وایی نێوچه‌که‌یان کردووه، جگه له داگیرکردنی وڵاتان، تاڵانیی و کوشتنوبڕین، چ یاد و بیره‌وه‌رییه‌کی جوانیان، بۆ گه‌لانی نێوچه‌که و جیهان به‌جێهێشتووه؟! کامه‌یه ئه‌و داهێنان و کاره زانستانانه‌یه‌ی کردوویانه؟!\nپێم وایە، توورکە مەگۆلەکان، پێش هەموو شتێ، بیریان لە بەرژەوەندیی تایبەتیی و دەسەڵاتی بنەماڵەکانی خۆیان کردووەتەوە، ئایینی ئیسلامیشیان، وەک دێوجامەیەک بەکارهێناوە، ڕاوی هەست و هۆش، بیر و باوەڕی گەلانی بندەسیان پێ کردووە، تا بیر لە سەربەخۆیی و سەربەستیی نەکەنەوە. خۆشیان خۆشترین ژیانیان بەسەربردووە و زۆر بە تەنگ ئەرکە ئایینییەکانیشەوە نەبوون. چونکە هێندەی من بزانم، هیچ جێنشین و سوڵتانێکی (عوسمانیی) نەبووە، حەجێکی کردبێ!\nپێم وایە، باری ڕامیاریی و دەسەڵاتی کاربەدەسانی (توورکیا)، هەر وەک خۆی دەمێنێتەوە و هیچ گۆڕانکارییەکی چاوەڕوانکراوی بەسەردا نایە، گەرچی دەسەڵاتیش بگۆڕێ. چونکە ئەم دیکتاتۆر دەڕوا و دیکتاتۆرێکی دیکەی ڕەگەزپەرست و شۆڤێنی دێ، هەر ئەوەش دید و بۆچوونیان دەبێ، چونکە توورک بیری شۆڤێنیی و مەزنخوازیی، توندوتیژیی و ڕەشەکوژییان، بە شیرەوە خواردووە و لەگەڵ ئاییندا تێکەڵاویانکردووە!\nئه‌وڕۆ نموونه‌ی ئه‌و عه‌ره‌ب و مه‌گۆله موسوڵمانانه، زۆر به ئاشکرا، به چاوی خۆمان ده‌بینین، چۆن له هه‌موو دابونه‌ریت، یاسا و ڕێسایه‌کی مرۆیی و نێوده‌وڵه‌تی لایانداوه، له‌پێناوی به‌رژه‌وه‌ندییه تایبه‌تییه‌کانی خۆیاندا، ده‌س له کاروباری نێوخۆی گه‌لان و ده‌وڵه‌ته‌کانی نێوچه‌که وه‌رده‌ده‌ن، مافه ڕه‌واکانی گه‌له به‌شخوراو و بنده‌سه‌کان پێشێلده‌که‌ن. له‌به‌رئه‌وه باوه‌ڕناکه‌م، له مێژووی کۆن و نوێی ده‌سه‌ڵاتدارانی نێوچه‌که‌دا، له ئه‌و موسوڵمانه عه‌ره‌ب و مه‌گۆله دواکه‌تووه ئه‌نفالچییانه، دڕنده‌تر و خوێنڕێژتر هه‌بووبێ و هه‌شبێ!\nسێێەم: کێشەی کورد و سەرکردایەتی پارتەکان\nبە داخەوە، سەرکردایەتی پارتەکانی باشوور، لەبری ئەوەی لەنێوخۆدا، ڕێک و تەبا بن، داکۆکی لە خاکی (کوردستان) بکەن، هەموو کار و پیشەیەکیان ئەوەیە، چۆن ملی یەکدی بشکێنن، زۆرترین پۆستیان لە پەرلەمان و میریی (عیراق)دا دەسکەوێ! ئەوە جگە لە ئەوەی، نیشتمانەکەمان بە خراپترین شێوە و بە ئاشکرا، بەعەرەبدەکرێ و توورکەکانیش، خۆیان بە خاوەن ماڵ دەزانن، کەچی سەرکردایەتی پارتەکانیش، مێش میوانیان نییە!\nئاخر ئەو عەرەبانەی، لە (عێراق)ی عەرەبییەوە، لە ترساندا هەڵهاتوون و لە وڵاتە کاولبووکەی خۆیاندا جێیان نابێتەوە، ڕوویان لە شار و شارۆچکەکانی باشووری (کوردستان) کردووە، پارەیەکی زۆریان هەیە، دووکان و بازاڕیان داناوە، باخ و خانووبەرەیان کڕیوە و لە کوردیش باشتر دەژین، هیچ یاسایەکیش نییە، بەر بە ئەو شاڵاوە داگیرکارانەیە بگرێ!\nئەمە چیرۆکی کۆچوڕەوی جووەکانم بیردێنێتەوە. چونکە لە دوای یەکەمین جەنگی جیهانەوە، سەرەتا جووەکان وردەوردە، لە هەموو جیهانەوە بۆ خاکی (فلەستین) گەڕانەوە، زەوی و خانووبەرەیان لە عەرەبەکان دەکڕی، تا وردەوردە جێگیربوون و ژمارەیان زیادیکرد، لە ئەنجامیشدا عەرەبەکان هەڵاتن و جووەکانیش، دەوڵەتی (ئیسرایل)یان دامەزراند! ئاخر شار و شارۆچکە بەعەرەبکراوەکانی (کوردستان)، چ لە کۆندا و چ ئێستە، هەر بە ئەو شێوەیە بەعەرەبکراون. کەچی سەرکردایەتی (پارتی) و (یەکێتی)، هەر لەسەر بەرنامەی (عێراقی نوێ) و (عێراقی هیوا و ئاشتیی) بەڕێوەدەڕۆن. ڕاستیان فەرمووە: تا خوا کێو نەبینێ، بەفری تێ ناکا!\nسەیر ئەوەیە، فڕۆکە جەنگییەکانی دەوڵەتی داگیرکەری (توورکیا)، چەندین ساڵ دەبێ، نێوچە جیاجیاکانی باشووری (کوردستان) بۆمباراندەکەن، خەڵکێکی زۆر ڕەوانیانشاد و بریندار بوون، لە زێدی خۆیان هەڵکەندراون، تەنانەت بە ئارەزووی خۆیان و بێ ترس، دارستانەکان دەبڕنەوە و دارەکان دەدزن، کەچی نەک هەر دەنگی ناڕەزایی، لە هیچ لایەکەوە بەرزنابێتەوە، بەڵکوو لێپرسراوانی پارتەکان و میریی هەرێم، تا ئیستەش پێوەندییەکی باشیان، لەگەڵ سەرانی ئەو دەوڵەتە داگیرکەرەدا هەیە!\nچوارەم: مەلا کوردەکان و ئیسلامی ڕامیاریی\nکه‌چی تازه مه‌لا موسوڵمانه کورده‌کان، ڕۆڵه‌کانی ئه‌م گه‌له هه‌ژاره بنده‌سه خاک داگیر و دابه‌شکراوه، به قسه‌ی پڕوپووچ هه‌ڵده‌خه‌ڵه‌تێنن، پشت له نه‌ته‌وه و نیشتمانه‌که‌ی خۆیان ده‌که‌ن، لاساییه‌کی بێ تامی عه‌ره‌به موسوڵمانه داگیرکه‌ره‌کان ده‌که‌نه‌وه، به شانوبازووی سه‌رانی عه‌ره‌ب و توورکه مه‌گۆله داگیرکەر و خوێنڕێژە‌کاندا هه‌ڵده‌ده‌ن، شانازیی بە ئەو مێژووە خوێناویی و داگیرکارە قێزەونانەوە دەکەن!\nمەلا کورده‌کان بە گشتیی و ئیسلامی ڕامیاریی بە تایبەتی، هەرگیز باسی زۆرداریی و کەموکوڕییەکانی ئایینەکە و دەسەڵاتدارانی ناکەن، بەڵکوو ڕوخسارە دزێوەکانی دەڕازێننەوە و جوانی دەکەن، چونکە هەم جەسارەتی ئەوەیان نییە، ڕاستییەکان بۆ خەڵک باسکەن، لەبەرئەوەی سوور دەزانن، خەڵک لێیان دەتەکێتەوە. هەم وا دەزانن، گوناحە گەر بە خراپە، باسی ئەو جێنشین و سوڵتانە خوێنرێژ و داوێنپیسانە بکەن.\nله کۆتاییشدا ده‌ڵیم:\nڕه‌نگه ئێسته‌ش، هێندێ موسوڵمانی کوردی جاشبیر هه‌بن، (فاتحه) بۆ گیانی پۆخڵی ئه‌و سه‌ره بۆگه‌نانه بنێرن، که له‌پێناوی کورسی ده‌سه‌ڵات و خۆشیی ژیانی خۆیاندا، لایه‌کی موسوڵمانانی ئه‌و سه‌رده‌مانه‌یان قڕکردووه!\nنه‌فره‌تی خوا له هه‌موو ئه‌و ده‌سه‌ڵاتداره داگیرکه‌رانه‌ی عه‌ره‌ب و توورک بێ، که له‌پێناوی ده‌سه‌ڵات و به ناوی ئایینه‌وه، به نووکی شمشێره دووفاقه تیژه‌کانیان، ورگی یه‌کدیان هه‌ڵدڕی!\nنه‌فره‌تی خوا له هه‌موو داگیرکه‌رانی گه‌لانی جیهان به گشتیی و داگیرکه‌رانی (کوردستان) به تایبه‌تی بێ، که دان به مافه ڕه‌واکانیاندا نانین و به هه‌ر ناوێکه‌وه بێ، به خراپترین شێوه ده‌یانچه‌وسێننه‌وه!\nنه‌فره‌تی خوا له هه‌موو ئه‌و موسوڵمانه کوردانه بێ، که به ناوی ئایینه‌وه، ڕۆڵه‌ی ساویلکه‌ی کورد هه‌ڵده‌خه‌ڵه‌تێنن، هاوده‌نگ و چه‌کدار بۆ (داعش) و فاشییە گوورگە بۆرەکانی (توورکیا) په‌یداده‌که‌ن، دژی نه‌ته‌وه و نیشتمانه‌که‌ی خۆیان هانیانده‌ده‌ن!\n* ابوسمر، حقًـاً هـذا هو تأريخنـا؟! صفحات سوداء من تأريخنـا الإسلامي. بەڵام ناونیشانی گوتارهکە بە کوردیی، خۆم هه‌ڵمبژاردووه.\n** پرس میدیاو داڕشتنەوەی: رەوەز سەڵاح.


Diplomatic Magazine | ئه‌بوبه‌كر كاروانی: ئیسلامییه‌كان له‌عه‌لمانییه‌كان دیموكراتترن\nدیداری: بڕوا كه‌مال\nله‌به‌شی دوومی دیداره‌كه‌یدا له‌گه‌ڵ دیبلۆماتیك مه‌گه‌زین، ئه‌بوبه‌كر كاروانی، باس له پێوویستبوونی نوێبوونه‌وه‌ی ئیسلامییه‌كان ده‌كات‌و ئاماژه‌ش به‌وه ده‌دات كه هێزه عه‌لمانییه كوردییه‌كان له هێزه ئیسلامییه‌كان دیموكراتترنین.\nدیبلۆماتیك: دەگوترێ هێزە ئیسلامیەکان بڕوایان بەدیموکراسی نییە، ئایە ئەم قسەیە تاچەندە ڕاستە؟\nئەبوبەکر کاروانی: ئیسلامییەکان لەسەر ئاستی جیهان و ناوچەکەدا فرە شێوازو مۆدێلی بیرکدنەوەو کارکردنن، هەر بۆیە وڵامی ئەو پرسیارە بە بەڵێ یاخود نەخێر ڕاست نیییە، دوای ئەوەی ئێمە هێزی ئیسلامی دیموکراتمان هەیە، هێزی ئیسلامی نا دیموکراتیشمان هەیە، بە گشتی سەبارەت بە جیهانی ئیسلام و ئێستای وڵاتی خۆشمان هێزەکانی دی لە ئیسلامییەکان دیموکراترنین بەو ئەوندازەیەی هێزەکانی ئەم ناوچەیە کێشەیان لەگەڵ دیموکراسی هەبێت، جگە لە هەندێ ڕووی زۆر تایبەت، کێشەکان هاوبەش و هەڵقوڵاوی کلتوری سیاسی نا دیموکراتن\nئەگەر لەسەر ئاستی هەندێ ئەزموونیش سەیری بکەین هەستدەکەیت لە زیاد لە وڵاتێکدا، بۆ نموونە لە جەزائیری کۆتای هەشتاکان و میسری "۲۰۱۳" ئیسلامییەکان لە ڕێی میکانیزمە دیموکراسییەکانەوە گەیشتون بە دەسەڵات کەچی سوپاو بەشێ لە هێزە عەلمانییە هاوپەیمانیەکانی ئەوەیان پێقبوڵ نەکراو لە پێناو ڕوخاندنی حوکمی ئیسلامییەکاندا ئامادە بوون بەهاکانی دیموکراسی ژێر پێبخەن، لە کاتێکدا جگە لە نموونەی سوودان کە نوێ نییە هیچ ئەزموونێکی ترمان نییە لە ڕێی هەڵبژاردنەوە چوبنە دەسەڵات و ئیسلامییەکان کوده‌تایان بەسەردا بکەن لە هەموو حاڵەتێکدا دیموکراسیبوون پێوەرێکی گرنگی ناسینەوەو پۆلێنکردنی هێزەکانە بە ئیسلامی و عه‌لمانییەوە، بۆیە هەر هێزێکی ئیسلامی لە چوارچێوەی دەوڵەتی نوێدا نادیموکراتی بێت، بەهەمان شێوەی هێزێکی عەلمانی نا دیموکرات هەڕەشەیە بۆ سەر کۆمەڵگا و پەرە پێدانی سیاسی و تەنانەت ڕۆحی ئیسلام و بەها گەردونییەکانی.\nلە زیاد لە وڵاتێکدا، بۆ نموونە لە جەزائیری کۆتای هەشتاکان و میسری "۲۰۱۳" ئیسلامییەکان لە ڕێی میکانیزمە دیموکراسییەکانەوە گەیشتون بە دەسەڵات کەچی سوپاو بەشێ لە هێزە عەلمانییە هاوپەیمانیەکانی ئەوەیان پێقبوڵ نەکراو لە پێناو ڕوخاندنی حوکمی ئیسلامییەکاندا ئامادە بوون بەهاکانی دیموکراسی ژێر پێبخەن،\nسەبارەت بە ئیسلامیەکانی کوردستانیش هێزە پاشخان جیهادیەکان تا ڕادەیەکی باش توانیویانە خۆیان لەگەڵ بارو دۆخە نوێکە بگونجێنن، ڕێز لەو پەراوێزە دیموکراسییەی وڵاتەکەیان بگرن، کەوتووبوون لەوەی گۆڕانکاری بەسەر خۆیاندا بێنن کە ئەمەش جێگەی دەست خۆشییەو دەبێت بۆ تەواوکردنی ڕێگاکە هان بدرێن، یەکگرتوی ئیسلامیش هەر لە سەرەتاوە وەک هێزێکی مەدەنیش هاتۆتە ناو ژیانی سیاسی کوردستانەوە، یەکەم هێزی سیاسیبوو لە چوارچێوەی یاسای پارتە سیاسییەکان و بێ میلیشیا دەستی بە کارەکانی کردووە، ئەمەش ئەوە ناگەیەنێت لەم ڕووەوە ئەوەی لەسەریان پێوویستە ئەنجامیان داوە، چونکە هێشتا لە هەندێ ڕوەوە پێویستیان بە گەشەکردن و کامڵبوونە.\nدیبلۆماتیك: لەماوەی ڕابوردو هەوڵێک هەبو بۆ یەکگرتنەوەی ئیسلامییەکان، کۆمەڵی ئیسلامی‌و یەکگرتووی ئیسلامی‌و بزوتنەوەی ئیسلامی، ئایە ئەم هەوڵانە تاچەندە کێشەکانی ئیسلامیەکان چارەسەردەکات؟\nئەبوبەکر کاروانی: سەرەتا بەداخەوە ئەو هەوڵانە نەک لەسەر ئاستی یەکگرتن بەڵکو لەسەر ئاستی پێکهێنانی لیستێکی هاوبەشیش سەرکەوتو نەبوو، ئەوەش ڕەخنەیەکە لەسەریان، هەرچی پەیوەستە بە پەیوەندی نێوان یەکگرتن و چارەسەرکردنی کێشەکانیانەوە، ئەگەر ورد قسە بکەین دەبێت تێگەیشتنمان بۆ کێشەکانیان ورد بکەینەوە، دیارییان بکەین، چونکە بە بێ ئەوە ناتوانین باس لە پەیوەندی یەکگرتن بە کێشەکانیانەوە بکەین.\nئەگەر لە دیدی تاکەکەسی خۆمەوە سەیری بکەین خۆشبەختانە ئێستا هۆشیارییەک لە حاڵی بڵاو بونەوەدا لە ناو ئیسلامیەکاندا دەتوانین بڵێین یەکگرتن ئەگەر لەسەر بناغەیەکی ڕاست بێت چارەسەری هەندێ کێشە بکات و یارمەتی دەریش بێت بۆ چارەسەری هەندێکیتر بەورتر یەکگرتنی ئیسلامیەکان ئەگەر هۆشیارانە بکرێت ڕەنگە کێشەی پەرتەوازەییان چارەسەر بکات، بەڵام هۆکارێکی گەورەی پەرته‌وازەییشیان دەستگرتنە بە فۆڕمی کارکردنیان و هەستیاری مێژویی کە بە تێپەڕبوونی ڕۆژگار کێشەی موزایدە بەسەر یەکتری و زۆر حساب بۆ یەکتری نەکردنی بۆ دروست کردوون.\nقسەکردنی ئێمە لەم ڕوەوە لایەنی کەم دەگەڕێتەوە بۆ ساڵی (۲۰۰۹) کە لە کۆبونەوەیەکی هاوبەشی مەکتەبی سیاسی کۆمەڵ و یەکگرتودا لە میانەی خستنە ڕووی ئەو باسانەدا خستمە ڕوو بە ئامادە بوونی مامۆستا سه‌لاحەدین و مامۆستا عه‌لی باپیرو ئەندامانی مەکتەبی سیاسی هەردوولا، کە ئەگەر دانیشتنی هاوبەش و هاوکاریتان بۆ شکاندنی ئەو تەوقەو سنوردارییەیە لە ڕووی جەماوەرییەوە بۆتان دروست بووە ودەخوازن پێگەیەکی جەماوەری بەهێزترو بەشدارییەکی ژیانی سیاسی کاریگەرترتان لە ئایندەی هەرێمدا هەبێت لێتان دەخوازێت بیر لە شێوازێکی نوێی کاری سیاسی و سەرکردەو سەرکردایەتی و تێکەڵکردنی وزەو تواناکانتان بکەنەوە.\nلەناو یەکگرتوودا لەسەر ئاستی کەسی یەکەم و سەرکردایەتیدا بەفەڕمی باسی ئەوە کراوە کەلە دوای هەڵبژاردنەوە هەڵووێستەیەک بكرێت و لە ڕوانگەی ئەرکەکانی قۆناغی داهاتوو پێوویستییەکانی گەشەکردنەوە نەخشە ڕێگایەکی نوێ بۆ ئایندەی یەکگرتوو\nئەویش بەوە دێتە دی پارتێکی نیشتیمانی، کراوەی، پاشخان ئیسلامی، بێناو ئیسلامی و چوارچێوەی جۆراو جۆر دابمەزرێنن، دەست بەناو ستراکچەرو پەیکەربەندی حیزبی دیاری کراوەوە نەگرن ،چونکە یەکگرتو و کۆمەڵ و ئیسلامییەکانیتر لەم فۆڕمەدا، مێژووی خۆیان تەواو کردوەو چیتر ناتوانن ڕێبازی گەورەبوونی سیاسی، لە گەشەکردن و هەڵکشان و داکشانیان بە حوکمی سروشتی پێکهاتە مێژووییان و ئاڕاستەی گشتی کۆمەڵگەو زۆر شتی تر لە بازنەیەکی دیاری کراودا دێت و دەچێ، ئەگەر یەکگرتن بەو جۆرەی پێشەوە تێیبگەین واتا ئه‌و لافیتە سیاسی و ئیسلامیانەی ئێستا نەمێنن و بەناو گوتار و سەرکردەو سەرکردایەتیەکی تازەوە بچنەوە ناو کۆمەڵگا، بێگومان حزمەتێکی گەورە نەک هەر بە ئیسلامییەکان بەڵکو بە کۆمەڵگاش دەکه‌ن، دەشکرا ئەم یەکگرتنە سەرەتا لە لیستی هاوبەشەوە دەستی پێکردایە بەڵام گرنگە سەرکردەکانیان لەوە تێبگەن ئەم هەنگاوە ئەگەر خۆیان لە ڕوانگەی هۆشیاربوون بە ئەرکەکانی قۆناغەنەکەو هەست بە لێپرسراوێتیان نەیهاوێژن، دەشێ لە داهاتودا بەشێوەیەکی شێواو بەسەریاندا بسەپێنرێت.\nیاخود نەزیفی ڕۆیشتنی کادیرەکانیان بەردەوام بێت تا دەگاتە ئەوەی توانای دەستپێشخەری لە دەست ئەواندا نەمێنێت، ئەوەی لە ئێستادا هەیە تا ڕادەیەک جێگەی دڵخۆشییە، بڵاوبونەوەی ئەم هۆشیارییە لەناو یەکگرتوش لەسەر ئاستی کەسی یەکەم و سەرکردایەتیدا بەفەڕمی باسی ئەوە کراوە کەلە دوای هەڵبژاردنەوە هەڵووێستەیەک بكرێت و لە ڕوانگەی ئەرکەکانی قۆناغی داهاتوو پێوویستییەکانی گەشەکردنەوە نەخشە ڕێگایەکی نوێ بۆ ئایندەی یەکگرتو لە پێناو نوێکردنەوەو گەشە پێدان و چارەسەرکردنی کێشەی تێکەڵاوی ئیرشادو واعیزی دینی‌و کاری حیزبی گەڵاڵە بکرێ لەناو هێزەکانی تریشدا ئەم جۆرە بیرکردنەوانە لە ئارادان\nلۆگۆی هەرسێ لایەنە ئیسلامیەکەی هەرێمی کوردستان\nدیبلۆماتیك: لەئێستادا یەکگرتووی ئیسلامی و بزوتنەوەی ئیسلامی لەهەڵبژاردنەکانی عێراق بەیەک لیست دابەزیون و بۆهەڵبژاردنەکانی هەرێمیش لیستێکیان دروستکردوە بەناوی لیستی بەرەو ئیسلاح، ئێوە چۆنی دەبینن؟\nئەبوبەکر کاروانی: بژاردەی یەکەمی من بۆهەڵبژاردنەکانی عێراق و هەرێمیش لیستێکی فراوان بوو لەسەر ئاستی سەرجەم حیزب‌و کەسێتیە ناڕازیەکانی دەرەوەی یەکێتی و پارتی، کەبەداخەوە هەوڵەکان لەم ڕوە وە سەری نەگرت.\nپژادەری دووم لیستێکی ئیسلامی بوو، بەناوێکی گشتییەوە لەسەر ئاستی سەرجەم هێزەئیسلایەکان و کەسایەتیەکان بوو، کە دەکرا جگە لەوەی سەنگ و قورسایی زیاتری بە ئیسلامییەکان دەبەخشی سەرەتایەکیش بوایە بۆ کاری بەیەکەوەیی لە جوارچێوەی دیدێکی هاوبەش بۆ نوێبونەوە، دیارە ئەو لیستەش نەهاتە دی، بەدەر لەوە پێمباش بوو هێزەکان‌و لەوانەش یەکگرتوو سەربەخۆ دابەزینایە.\nبژاردەی یەکەمی من بۆهەڵبژاردنەکانی عێراق و هەرێمیش لیستێکی فراوان بوو لەسەر ئاستی سەرجەم حیزب‌و کەسێتیە ناڕازیەکانی دەرەوەی یەکێتی و پارتی، کەبەداخەوە هەوڵەکان لەم ڕوە وە سەری نەگرت.\nدیبلۆماتیك: لەماوەی رابردودا کۆمەڵێک کەسایەتی نێو ئیسلامیەکان دەستیان لەکار کیشایەوە بەڕای بەرێزتان هۆکارەکەی بۆچی دەگێریتەوە ؟\nئەبوبەکر کاروانی : سەبارەت بە دیاریکردنی هۆکارەکان ئەو پرسیارە دەبێت لە خۆیان بکرێت، بەڵام لە ڕوانگەی ئێمەوە چەند هۆکارێک لە پشتی ئەم دۆخەوەیه:\n۱- گۆڕانکاری فیکری و باوەڕنەمان بەم شێوازەی ئێستای ئیسلامییەکان.\n۲-چاو بڕینە ڕۆڵێکی گەورتری سیاسی لە دەرەوەی ئیسلامییەکان بە حوکمی سنورداری گەشەکردن و گەورە بوونیان.\n۳- نا ئومێد بوون لە پێگەی خۆیان لە ئایندەی ناو ئیسلامییەکان.\n٤- ئازاردانیان لەلایەن هەندێ لێپرسراوەوە.\nسەرکردەی هەرسێ لایەنە ئیسلامیەکەی هەرێمی کوردستان(یەکگرتوو، کۆمەڵ، بزوتنەوە)\nدیبلۆماتیك: لەپاش دروستبوونی قەوارەی هاوپەیمانی بۆدیموکراسی و داد پەروەری بەسەرۆکایەتی بەرهەم ساڵح، بەشێک لە کەسایەتییە دیارەکانی ئیسلامییەکان چونە ئەو قەوارەیە، ده‌گوترا کەجەنابیشتان دەچیتە ناو قەوارەیەوه، بەڵام وادەرنەچوو، هۆکاری نەچونت چیبوو؟ ئایا ئەمەلت ماوە لەناو یەکگرتوودا؟\nئەبوبەکر کاروانی: سەرەتا دەمەوێت بڵێم لە ڕووی فکرییەوە کێشەم لەگەڵ قەوارەی هاوپەیمانی بۆ دیموکراسی و داپەروەری نییە. مۆدێلێکە دەتوانێت خزمەت بکات، بەڵام ئەوەی پەیوەندی بە منەوە هەیە دوای هەڵسەنگاندنی بارودۆخەکان و خوێندنەوەی بۆ ڕێگری و تەحەدییەکان بڕیار دەدەم. هەروەک بە کاک دکتۆر بەرهەمیشم گوتوە، ئێمەمانان کە ساڵێکە لە نێو ئیسلامیەکاندا بەدوای ئەوەوه‌ین ئەم هەزاران خەڵکە پێگەیەنراوەی نێویان خێرێکی گەورەتر بۆ کۆمەڵگەو تەوژمی ئیسلامی خۆشیان بدەنەوە، ناکرێ هەروا بەخێرایی لەسەر ئاستی تاکەکەسی بڕیار بدەین، بەڵکو دەبێت تا ئەوپەڕی ئەوەی دەرفەت هەیە کار لەسەر ئەوە بکەین کە بەڕەزامەندی خودی ئیسلامییەکان هەنگاوێکی نوێ بنێین.\nئەمە جگە لەوەی ئێمەومانان لێپرسراوێتیمان بەرامبەر بنکە جەماوەرییەکەی ئیسلامیەکان لە ئەستۆدایە، قەوارەی هاوپەیمانی بۆ دیموکراسی و دادپەروەریش بەتەنها توانای گۆڕانکاری گەورەی نابێت. چونکە گۆڕانکاری و ڕۆڵبینینی سیاسی گەورە گەورەو بەرزبونەوەو ڕیفۆرمخوازی پێویستی بە هێزێکی گەورەیە، بۆ نمونە ڕووە سیاسیەکەی کۆمەڵ و یەکگرتو گۆڕان و هاوپەیمانی هەموو ئەو ناوەندو کەسایەتی و چالاکوانانەی بیرکردنەوەیان لەگەڵ ڕیفۆرمخوازیدا دەگونجێت هێزێکی یەکگرتووی بەهێز پێک بهێنن دەتوانن لەسەرو (٤٠) کورسییەوە بهێنن، لێرەشەوە دەیڵێم من کێشەی پێگەی حیزبی خۆمم نییە دەتوانم وەک بیرمەندو سیاسیەک خزمەتەکانم درێژە پێبدەم، سەبارەت بە یەکگرتوش نەخێر ئومێدم نەبڕاوە لەوەی بڕیاری بوژاندنەوە بدات و هەوڵبدات وزەو تواناکانی ناوی لە چوارچێوەی نوێی سیاسی و دەعوەیدا تەوزیف بکات و خۆی نوێبکاتەوە هیواداریشم ئەم ئەرکە زۆریتر نەخایەنێت.\nڕووی فکرییەوە کێشەم لەگەڵ قەوارەی هاوپەیمانی بۆ دیموکراسی و داپەروەری نییە. مۆدێلێکە دەتوانێت خزمەت بکات\nلۆگۆی قەوارەی هاوپەیمانی بۆ دیموکراتی و دادپەروەری\nدیبلۆماتیك: ئەگەر ئیسلامییەکان وەک جەنابت دەڵێیت نەگۆڕێن‌و چاکسازی له فۆرمی كاركردنیاندا نەکەن، بەبڕوای ئێوه ئایندەی ئیسلامییەکان چی بەسەر دێت؟\nئەبوبەکر کاروانی: سەرەتا هیوادارم بەو جۆرە نەبن و بتوانن گەشەیەکی چۆنایەتی گرنگ بکەن، چونکە (بالقوە) توانای خزمەتکردنێکی کۆمەڵگایان پێیە، خۆ ئەگەر بەو جۆرە بوون کە لە پرسیارەکەدا هاتوە دەمێننەوەو درێژە بە ژیانی خۆیان دەدەن، بەڵام لە پەراوێزی کۆمەڵگەو دامێنی سیستەمی سیاسیدا. کە نابێت هەرگیز بەشایستەی خۆیانی بزانن


:: PM:11:12:03/05/2022 \nتا ئێستەیش توێژینەوەكان لەبارەی كاریگەرییەكانی پەتای كۆرۆنا لەسەر جەستە و مێشك و دەروونی مرۆڤ بەردەوامە، توێژینەوەیەكی نوێ گەیشتە ئەو ئەنجامەی كە ئەو نەخۆشانەی توانیویانە بەسەر تووشبوونی سەختی نەخۆشییەكەدا زاڵ ببن، تا چەند مانگێك بەدەست لاوازی هۆشیاری و درككردنەوە دەناڵێنن، كە مرۆڤ لە نێوان 50 بۆ 70 ساڵ تووشی دەبێتەوە.\nتیمی زانایان لە زانكۆی كامبرێج و ئیمپریال كۆلێج لە لەندەن دەڵێن، واتە لەدەستدانی 10 خاڵ لە تاقیكردنەوەی زیرەكی گشتی بەهۆی نەخۆشییەكەوە، ئەنجامی توێژینەوەكە ئاماژەی كردووە كە كاریگەریی پەتاكە تا دوای شەش مانگ لە چاكبوونەوە دەمێنێت، چاكبوونەوەی پێوەست بە مێشكیش لە باشترین حاڵتەكانیدا بە هەنگاو دەبێت، تەنانەت بۆ ئەوانەیشی تووشی حاڵەتی تووشبوونی سووك هاتوونەتەوە.\nبەڵگە هەیە بەوەی تووشبوون بە كۆرۆنا مرۆڤ تووشی كێشەی تەندروستی پێوەست بە مێشك و هۆشیاربوونەوە دەكات، بە شێوەیەك تا ئێستە نەخۆشانی چاك بوونەتەوە، تا دوای چەند مانگێك بەدەست چەند نیشانەیەكەوە دەناڵێنن.\nزانایان لەبارەی هەندێك لەو نیشانانە دەڵێن، لەوانە ماندووبوون و لێڵی بیركردنەوە و مێشك و كێشە لە لەبیرهاتنەوە و قسەكردن و نوستن و رارایی و هیتریش، لەو كاتەی توێژینەوەیەكی پێشتر لە بەریتانیا باسی ئەوەی كردبوو كە یەكێك لە حەوت تووشبووان باسی ئەوەیان كردووە كە دوای 12 هەفتە لە تووشبوون، كێشەی زەحمەتی درككردنی شتەكانیان هەبووە، سێ لەسەر چواری نەخۆشانیش ئاماژەیان كردووە كە دوای شەش مانگ لە تووشبوون تا ئێستەیش ئەو كێشەیان هەیە.


عێراق لەكەمكردنەوەی نەوت بەگوێرەی رێككەوتنی ئۆپیك پڵەس روبەڕوی كۆسپ دەبێتەوە\nئاژانسی رۆیتەرز لەزاری چەند سەرچاوەیەك لە كەرتی نەوتی عێراق بڵاویكردۆتەوە كە بەغدا روبەڕوی كۆسپ دەبێتەوە لە كەمكردنەوەی بەرهەمهێنانی نەوت بەو رێژە پێوانەییەی كە بەگوێرەی رێككەوتنی ئۆپیك پڵەس دەبێت لەم مانگەوە زیاتر لە یەك ملیۆن بەرمیل نەوت لە رۆژێكدا كەم بكاتەوە.\nئاوێنە: گەورە كۆمپانیاكانی نەوتی وەك پی بی و ئیكسن مۆبیل و لۆك ئۆیڵ و ئینی، پشكی شێریان لە بەرهەمهێنانی نەوتی عێراقدا بەردەكەوێت و بەپێی ئاژانسی رۆیتەرز تا ئێستا داواكاریی كەمكردنەوەی بەرهەمهێنانیان رەتكردۆتەوە.\nئاژانسەكە هێمای بۆ ئەوەش كردوە كە ئەگەری هەیە پابەندنەبونی عێراق بە كەمكردنەوەی ئەو رێژە نەوتەی بۆی دیاریكراوە زیان بە هەوڵەكانی ئۆپیك پڵەس بۆ كەمكردنەوەی 9.7 ملیۆن بەرمیل نەوت لە رۆژێكدا بەمەبەستی بەرزكردنەوەی نرخی نەوت، بگەیەنێت كە بەهۆی داڕمانی خواست لەسایەی بڵاوبونەوەی ڤایرۆسی كۆرۆنادا نرخەكەی هاڕەی كردوە.\nبەرپرسێكی باڵا لە كۆمپانیای نەوتی بەسرە رایگەیاندوە: گفتوگۆكانیان لەگەڵ كۆمپانیا بیانییەكان بەردەوامەو هەوڵدەدەن بگەنە رێككەوتن لەگەڵیان بۆ كەمكردنەوەی بەرهەمهێنانی نەوت بەبێ ئەوەی هیچ پابەندییەكی دارایی بكەوێتە سەر عێراق.\nئەو بەرپرسە باڵایە ئاماژەی بەوەداوە كە گفتوگۆكان سەرنجیان لەسەر ئەو بڕە نەوتەیە كە لەلایەن هەر كۆمپانیایەكی بیانییەوە كەمدەكرێتەوە لەگەڵ بونی خشتەیەكی زەمەنیدا.\nهەروەها وتوشیەتی"خشتەیەكی زەمەنی دادەنێین كە رێگە بە كۆمپانیاكان بدات سیانەی كێڵگەكانی نەوت بكەن لەكاتی كەمكردنەوەی بەرهەمهێناندا."\nلەگەڵ ئەوەش دو بەرپرسی كۆمپانیای نەوتی بەسرە وتویانە: لەوبارەیەوە لانیكەم وەڵامی ئەرێنیان لە دو كۆمپانیای جیهانی وەرگرتوە كە لە بەسرە كاردەكەن.\nبەگوێرەی قسەی ئەو بەرپرسانە، وەزارەتی نەوتی عێراق فەرمانی بە كۆمپانیای نەوتی بەسرە داوە لانیكەم 700 هەزار بەرمیل نەوتی رۆژانە لە كێڵگەكانی ئەو پارێزگایە كەمبكاتەوە.بەڵام تا ئێستا دیار نییە چۆن پكشی كەمكردنەوەكە لەنێوان ئەو كۆمپانیا بیانیانەدا دابەش دەكرێت كە لە كێڵگە نەوتییەكانی ئەو پارێزگایە كاردەكەن.\nئەو بەرپرسانە ئاماژەیان بەوەشداوە كە بڕەكەی دیكەی كەمكردنەوەی بەرهەمهێنانی نەوت رەنگە لە كێڵگە نەوتییەكانی میسان و ناسرە بكرێت.\nبەڕێوەبەرێكی باڵا لە كۆمپانیای نەوتی بەسرە هێمای بۆ ئەوە كردوە كە یەكێك لە پێشنیارەكان ئەوەیە داوا لە كۆمپانیا بیانییەكان بكەن بەشێوەی نۆرە بەرهەمهێنان كەم بكەنەوە بۆ مسۆگەركردنی بەشداری سەرجەم بەڵێندەران لە كەمكردنەوەكەدا.\nئەوەشی وتوە"زۆربەی بەرهەمی نەوتی عێراق لەو كێڵگانەوەیە كە كۆمپانیا بیانییەكان كاریان تێدادەكەن بۆیە پێویستمان بە هاوكارییانە بۆ پابەندبون بە رێككەوتنی ئۆپیك پڵەس بۆ كەمكردنەوەی نەوت."\nبەگوێرەی رێككەوتنی ئۆپیك پڵەس عێراق دەبێت رۆژانە یەك ملیۆن 61 هەزار بەرمیل لە بەرهەمی نەوت كەمبكاتەوە.\nبەپێی قسەی بەرپرسانی كەرتەكە، زۆربەی پشكی كەمكردنەوەكە لە بەرهەمهێنانی نەوتی عێراق بەر كێڵگەكانی بەسرە دەكەوێت كە لەلایەن كۆمپانیا بیانییەكانەوە پەرەیان پێدراوە لەوانە كێڵگەی رومەیلە كە كۆمپانیای پی بی كاری تێدادەكات و رۆژانە نزیكەی 1.45 ملیۆن بەرمیل نەوت بەرهەمدەهێنێت، كێڵگەی رۆژئاوای قوڕنە-1 كە ئیكسۆن مۆبیل كاری تێدادەكات و بەرهەمی رۆژانەی زیاتر لە 450 هەزار بەرمیل نەوت، لەگەڵ كێڵگەی رۆژئاوای قوڕنە-2 كە لەلایەن كۆمپانیای لۆك ئۆیڵەوە بەڕێوەدەبرێت و بەرهەمی رۆژانەی نزیكەی 400 هەزار بەرمیل نەوتەو هەروەها كێڵگەی زوبێر كە بەرهەمی رۆژانەی 250 هەزار بەرمیل نەوتەو لەلایەن كۆمپانیای "ئینی"یەوە بەڕێوەدەبرێت.\nهەروەها ئەو بەرپرسانەی كەرتی نەوتی عێراق هێمایان بۆ ئەوە كردوە كە پێشبینی ناكەن هیچ كەمكردنەوەیەك لە كێڵگە نەوتییەكانی كەركوكدا بكرێت كە بەرهەمی رۆژانەی نزیكەی 320 هەزار بەرمیلە نەوتە، چونكە زۆربەی بەرهەمی كێڵگەكانی كەركوك بۆ دابینكردنی پێویستی پاڵاوتگە ناوخۆییەكانی باكوری وڵات بەكاردەهێنرێت.


خواردنەوەی کھوولی - ویکیپیدیا، ئینسایکڵۆپیدیای ئازاد\nمێژووی مەی خواردنەوە و ئاکامە خراپەکانی خواردنەوەی ئەلکھوول زۆر لە مێژە لە ناو گەلانی گۆی زەوی باوبووە و تەنیا جیاوازی لەوەدا بووە کەسانێک بە ئازادی و کەسانێکی دیکە بە دزیەوە خواردوویانەتەوە و بە پێی کولتور و ئایین و داب و نەریتی کۆمەڵگا خواردنەوەی مەی باو بووە.\nلە ھەندێک لە ئایینەکاندا خواردنەوەی مەی یاخود شەراب جێگای تایبەتی ھەیە. بۆ مەسیحیەکان شەراب نیشانەی خوێنی عیسایە و بۆ جولەکەکانیش خواردنەوەی شەراب لە زۆربەی کۆبوونەوە ئایینیەکاندا فەرز و پێویستە. لە ئیسلامیش دا خواردنەوەی شەراب لە سەرەتادا حەڵاڵ بووە و لە پاشدا حەرام کراوە.\n١ مێژووی ئەلکھوول\n٢ چەشنەکانی مەشروباتی ئەلکھوولی و شێوەی سازکردنیان\n٣ مژین و فڕێدانی ئەلکھوول لە ئەندامەکانی لەشدا\n٤ کاریگەرییە کۆمەڵایەتیەکانی مەی خواردنەوە\n٥ ئەنجامە پزشکییەکانی خواردنەوەی لەڕادەبەدەری ئەلکھوول\n٦ ئامارەکان لەبارەی زیانەکانی مەی خواردنەوە\nسەبارەت بە مێژووی دۆزینەوە و ناسینی ئەلکھوول، ڕوون نییە لە چ شوێنێکدا و لە چ کاتێکدا بۆ یەکەم جارئەلکھوول ئاشکرا کراوە، بەڵام شوێنەوارناسەکان نوسخەی دروست کردنی ئابجو و پاشماوەی ئابجویان لە کووپەی سواڵەت دا لە ئێران و مێزۆپۆتامیا دۆزیوەتەوە کە دەگەڕێتەوە بۆ ساڵانی ٣٥٠٠ - ٥٤٠٠ پێش زایین. بە باوەڕی زۆربەی مێژووناسان ناوچەکانی ڕۆژھەڵاتی ناوەڕاست و مێزۆپۆتامیا ناوەندی سەرەکی ناسین و دۆزینەنەوەی ئەلکھوول بووە کە بەڕێکەوت دۆزراوەتەوە. بە تایبەت ٤٠٠٠ تا ٦٠٠٠ ساڵ پێش زایین لە ناوچەی نێوان دەریای ڕەش و خەزەر واتە ئەرمەنستانی ئەمڕۆ، بۆ وەدەستھێنانی شەراب کشتوکاڵی ترێ کراوە. چیرۆک و ئەفسانە سەبارت بە مێژووی شەراب و مەی خواردنەوە کەم نییە. ٥ ھەزار ساڵ لەمەوبەر لە کاتی پاشایەتی جەمشید شادا، بۆ یەکەم جار شەراب بھڕێکەوت لە ئێراندا دروست کراوە. بەپێی ئەم ئەفسانەیە جەمشید شا زۆری حەز لە خواردنی ترێ بووە. ڕۆژێک لە ڕۆژان داوا لە پاکارەکانی دەکات ترێیەکی زۆری بۆ لە کووپەدا ئەمبار بکەن تا ھەر کاتێک فەرمانی کرد ترێی بۆ بێنن. پاش چەند مانگێک شا ئاگادار دەکەن کە ترێی نێو کووپەکان بوونەتە خۆشاوێکی لێڵ. ھەر لەم کاتەدا یەکێک لە ژنانی حەرەم کە ساڵانی ساڵ لە دەستی سەرئێشەیەکی بەردەوام وەڕز بووبوو دەیەوێ خۆی بکوژێ. ئەم خاتونە بە دیتنی ئەو کووپانە کە نیشانەی ژەھراویی بوونیان بەسەرەوە بووە، دەست دەکا بە خواردنەوەی ئەم ژەھرە و بەجێی مردن سەرخۆش و مەست دەبێ و سەرئێشەکەشی کۆتایی پێ دێت. ئەم ژنە ھەواڵی دەست کەوتەکەی بۆ شا دەبات و جەمشید شای ئیرانیش دوای خواردنە وەی شەرابەکە ناوی پزیشکی شاھنشاھی لەسەر دادەنێ. یۆنانیەکانیش ٧٠٠ ساڵ پێش زایین شەرابیان لە ترێ وەدەست ھیناوە، چینیە کانیش بە تێکەڵاوکردنی برنج و ھەرزن ئابجۆیان دروست کردوە و ناوی(kio) کیۆیان لێ ناوە. خواردنی ئابجۆ چوار ھەزار ساڵ لەوەوبەر لە [[[میسر]]یش باو بووە و فەقیر و دەوڵَەمەند ئابجۆیان خواردۆتەوە. ھەر لەم کاتەشدا نووسەرانی میسر باسی کارتێکردنی خراپی ئابجۆ و شەراویان لە سەر بیر و لەشی مرۆڤ ھیناوتە سەر کاغەز. سەبارەت بە شەراب و مەی لە شاری کۆن و بە نێوبانگی بابلیشدا کە ئێستا لە ناوەڕاستی ئێراقی ئەمڕۆدایە ٤٠٠٠ ھەزار ساڵ لەمەوپێش، خواردنی شەراب لەبەر کارتێکردنی خراپی لە نێو کۆمەڵگادا قەدەغە کراوە.\nچەشنەکانی مەشروباتی ئەلکھوولی و شێوەی سازکردنیاندەستکاری\nخواردنەوەی ئەلکھوولی بە پێی شێوەی وەدەستھێنانیان بۆ ٣ دەستەی ئابجو، شەراو و لیکور (وەک: ڤۆدکا، ویسکی، جین، براندی و چەند جۆرێکی دیکەش) دابەش دەکرێن. ئابجۆ و شەراب لە ڕێگای ھەوێنبوون تەخمیر و ترشاندن و لیکورەکان لە ڕێگای دڵۆپاندنەوە دروست دەکرێن. لە پرۆسەی ترشاندندا، کارگ (yeast spors) دەبنە ھۆی گۆڕانی شەکری نێو دانەوێڵە، میوە و بەشێک لە سەوزییەکان بۆ ئەلکھوول و دوانە ئۆکسیدی کاربۆن (CO2). زۆربەی گەلانی دونیا بە پێی کشتوکاڵی ناوچەکەیان لە یەکێک لە شتەکانی ناوبراو کەڵک وەردەگرەن، بۆ نموونە لە چین لە ھەرزن و برنج، لە ئەفریقا لە مۆز و ھەنگوین و گەنمەشامی و ھەرزن و لە ئەمریکای باکوور سور پێستەکان لە کاکتوس. لە یۆنان و گورجستان و ئەرمەنستان و کۆماری ئازەربایجان و زۆربەی وڵاتانی دیکە بۆ دروستکردنی شەراب، لە ترێ کەڵک وەردەگرن. لە پرۆسەی دڵۆپاندندا بە دوای کوڵاندنی دانەوێڵە و میوەی ھەوین کراو ھەڵمی پێکھاتو سارد دەکرەێ و خۆشاوێک وەدەست دێ کە لیکوری پێدەڵین. بۆ دروست کردنی لیکورەکانیش بۆ وێنە لەڕوسیا لە (پەتاتھ) و جۆ و گەنم، لە چین لە برینج ولە مکسیک لە کاکتوس کەڵک وەردەگرن. ئەندازەی ئەلئەلکھوولی تەواوی مەشروبەکان بێ لە بەر چاوگرتنی چەشنی ئەوان بە یەک ئەندازەیە و تەنیا جیاوازیان لە ئەندازەی ئاوی تێکەڵاو کراوە. مەشروباتی ئەلئەلکھوولی شەکرو و کالۆری زۆریان تێدایەو ئە وانەی کە بە شێوەیەکی بەڕدەوام دەیخۆنەوە، دەتوانێ ببیتە ھۆی زیاد کردنی کێشیان. بۆ وێنە: ١٢ اونس ئابجۆ ١٧٠ کالۆری و ٥ ئۆنس شەراب ١٥٠ کالوری و لیکوری تیکەڵاو کراو لەگەڵ خۆشاوی میوە کان پتر لە ٣٠٠ کالوریان ھە یە\nمژین و فڕێدانی ئەلکھوول لە ئەندامەکانی لەشدادەستکاری\n٪٢٠ـی ئەلکھوول لە گەدە و ٪٧٥ـی لە ڕیخۆڵە بچکۆلەدا دەچێتە ناو خوێنەوە و ٪٥ ـی ئەلکھوول بێ ھیچ گۆڕانێک لەگەڵ میزی مرۆڤدا دەچێتە دەرەوە. ئەلکھوول لە ڕێگای خوێنەوە دەگاتە مێشک و ئەندامەکانی تری لەش و ھەر بە گەیشتنی بە مێشک، دەبێتە ھۆی خاوبوونەی ئیشی مێشک و دەمارەکان و پیاو دەکەوێتە ژێر کارتێکردنی ئەلکھوولەوە. ئەلکھوول ڕۆڵی ژەھری بۆ ئەندامەکان ھەیە و ھەر لە بەرئەوەش لەش ھەوڵی خۆی دەدا تا ھەرچی زووتر ئەم ژەھرە بکاتە دەرەوە. ھەر لەبەر ئەوەیە کە سووڕی خوێن و پەستان خوێن و کاری دڵ دەچێتە سییەکان. لەشی مرۆڤ پێویستی بە کاژێرێکە تا بتوانێ دوویەک تا سێیەکی ئونس ئەلئەلکھوول زیندەکارلێک بکات بکاو لە لەش دەری بکات. ٪٩٠ـی ئەم پڕۆسەیە لە جگەردا و ٪١٠ ـی لە ڕێگای میزکردن و ھەناسەدان و عارەقەکردن ڕوو دەدات. کەسانێکی زۆر لەو باوەڕەدا‌ن خواردنی قاوە و چا و خۆشتن بە ئاوی سارد و وەرزشکردن دەتوانێ شوێنکاری ئەلکھوول لەناو ببات و ھەر ئەم بابەتە دەتوانێ ھۆی وەرگەڕانی ئوتومبیل و مردنی لەناکاوی ئھو کەسانە بێت. خوارنی قاوە نەت ەنیا شوێنکاری ئەلئەلکھوول ناھێنێتە خوارەوە بەڵَکو خواردنی قاوە دوای یەک پێک تا دووپێک ئەلکھوول توانای لێخورینی ئوتومبیل بە ڕێژەی ٢-٣ جار دەھێنێتە خوارەوە.\nکاریگەرییە کۆمەڵایەتیەکانی مەی خواردنەوەدەستکاری\nخواردنەوەی لە ڕادە بەدەری ئەلکھوول کارتێکردنێکی خراپی لە سەر ژیانی دەیان میلیۆن کەس لە دونیادا ھەیە. ھۆی ڕووخانی بنەرەتی ژیانی ھاوبەشی، کەم بوونەوەی ژیانی ئەو کەسانە بە ١٥ ساڵ، چوونە سەری خەرجی چارەسەری پزشکی و خەرجی گرانی بیمە، ھاتنە خواری بەرھەمی کار، چوونە سەری ڕادەی ڕووداوەکانی ھاتوچۆ و زیادبوونی نەخۆشییەکانی پەیوەندیدار لەگەڵ ئەلکھوول و ھەروەھا زۆربەی تاوان و دەستدرێژیکردن بۆ سەر منداڵ و ژنان، ئاکامی خواردنەوەی لە ڕادە بەدری ئەلکھوولە. بەکارھینانی ئەلکھوول لە ساڵانی ڕابردوودا نە تەنیا کەم نەبووە بەڵکو دەیان جار (بەتایبەتی لە وڵاتانی دواکوتوودا) چووەتە سەرێ، بۆ نموونە لە ١٥ ساڵی ڕابردوودا خواردنەوەی ئەلکھوول لە ھیند ٪١٧١ و لە ئیندۆنیزیا تا ٪٥٠٠ چووەتە سەرێ. ئەلکھوول ساڵانە دەبێتە ھۆی مردنی پتر لە ٢ ملێیۆ کەس لە دونیادا، کە نزیکەی لە ٪١٠ ـی تەواوی نەخۆشییەکان و ئازارەکان پەیوەندیان بە ئەلکھوولەوە ھەیە. تەنیا لە ئەمریکا ساڵانە ٢٠٠٠٠٠ کەس بەو نەخۆشیانە دەمرن کە ئەلکھوول زیانی لێداون. ٢٥٠٠٠ کەسیش ساڵانە لەبەر خواردنەوەی لە ڕادە بەدەری ئەلکھوول تووشی چەپبوون و ڕووداوی ھاتوچۆ دەبن. تەنھا لە ئەمریکا ساڵانە ٥٠٠٠٠ کەس بە ھۆی ڕووداوی ھاتوچۆوە گیانی خۆیان لەدەست دەدەن. پێویستە بوترێ خەرجی ساڵانەی ئەو کێشانەی بە ھۆی سەرخۆشییەوە ڕوو دەدەن لە وڵاتی ئەمریکا زیاتر لە ٣٠٠ بلیۆن دۆلارە\nئەنجامە پزشکییەکانی خواردنەوەی لەڕادەبەدەری ئەلکھوولدەستکاری\nھەرچەندە خواردنەوەی ڕۆژانە پێکێک ئەلکھوول بۆ ژنان و یەک تا دوو پێک بۆ پیاوان دەتوانێ کارتێکردنێکی باشی لەسەر کاری دڵ ھەبێ و ئاستی نەخۆشیی دەمارەکانی دڵ بھێنێتە خوارێ، بەڵام خواردنەوەی لەڕادەبەدەر و بە بەردەوامی ئەلکھوول دەبێتە ھۆی سەرچاوەی گەلێک لە نەخۆشییە جۆرەبەجۆرەکانی لەش و بیری مرۆڤ لەوانەش:\nئپانۆل بە لەناو بردنی بەشێک لە سلولەکانی مێشک دەبیتە ھۆی ھاتنە خواری کاری مێشک وەکو لە بیرچونەوەو، دیپریسیۆن و توڕەبوونی لە\nرادەبەدەرو خەیاڵی بوون (واتە وەھم و گومان).\nئپانۆل ئەرکی ڕاکێشانی ڤیتامینەکان لە ڕیخۆڵە بچکۆلەدا و ھەروەھا ئەمباربوونیان لە جەرگدا کەم دەکاتەوە.\nئپانول دەبێتە ھۆی ھاتنەخواری پۆتاسیۆم، کالیسیۆم، فۆسفۆڕ، مەگنسیۆم و ترشی فۆلیکی ناو خوێن و ھەر ئەم پڕۆسەیە دەبێتە سەرچاوەی کەمخوێنی و وەرینی مووی سەر و نارەحەتی پێست و نەخۆشی (ئێسک) و ماسولکەکان و لێدانی ناڕێکوپێکی دڵ و زۆر نەخۆشی دیکەش\nزۆر خواردنی ئپانۆل بە سکی خاڵی دەبێتە ھۆی ھاتنە خواری شەکری ناو خوێن بۆ ماوەی ٦-٣٦ کاژێر.\nخواردنەوەی ٣-٤ پێک مەی لە ڕۆژدا ئاستی شێرپەنجەی دەم و گەروو و ئەوک تا ٣ ھێندە زیاتر دەکات.\nئامارەکان لەبارەی زیانەکانی مەی خواردنەوەدەستکاری\n٪٤٠ـی ئەوانەی کە نەخۆشی ھەوکردنی گەدەیان ھەیە (قرحەت المعیدة) لەوانەن کە ڕۆژانە پتر لە ٣ پێک مەی دەخۆنەوە.\n٪١٥-٣٠ ئەو کەسانەی کە دو٢چاری نەخۆشییەکانی جگەر ھاتوەن لە نێوان مەی خۆرەوەکاندان.\nڕێژەی نەخۆشییەکانی شێرپەنجە لەناو مەی خۆرەکاندا ١٠ ھێندەی ئەوانەیە کە مەیخۆر نین یان ئەلکھوول کەم دەخۆن یا نای خۆنەوە.\nخواردنەوەی لەڕادەبەدەری ئەلکھوول دەبێتە ھۆی بەرزبوونەوەی پەستانی خوێن و تێکچوونی لێدانی دڵ و گەورەبوونی دڵ (hypertrophy).\nزۆر خواردنی ئەلکھوول توانای سێکسی پیاو دێنێتە خوارێ و دەبێتە ھۆی کەمبوونی تۆوەکان و نەزۆکی پیاو.\nزۆر خواردنەوەی مەی دەبێتە ھۆی ژەھراویبوون تا مردن.\nبۆ نموونە لە ڕوسیا ساڵانە زیاتر لە ٤٠٠٠٠ کەس بەھۆی ژەھراوی‌بوون بە ئەلکھوول گیان لەدەست دەدەن.\nئەوانەی لە کاتی خواردنی ئەلکھوول جگەرە دەکێشن دەبێ ئەوەیان لەبەر چاو بێت کە «ئەلکھوول و تووتن یەکتر بەھێزتر دەکەن، بە شێوەیەک کە لە نەبوونی ھەر کام لەوانە ئەگەری نەخۆشی شێرپەنجە ٪٧٥ کەم دەکات.\nھەروەھا ئەلکھوول کارتێکردنی خراپی لەسەر چاو، گورچیلە و ئەندامەکانی تری لەشیش بە ڕێژەیەکی زۆر ھەیە.\nمەی خواردنەوە[بەستەری مردوو]، ڕادیۆ نەوا.\nوەرگیراو لە «https://ckb.wikipedia.org/w/index.php?title=خواردنەوەی_کھوولی&oldid=737121»\nدواجار لە ١٤:٢٣ی ١٤ی کانوونی یەکەمی ٢٠٢٠ دەستکاری کراوە\nئەم پەڕەیە دواجار لە ١٤:٢٣ی ١٤ی کانوونی یەکەمی ٢٠٢٠ نوێ کراوەتەوە.


سیستەمی نوێی جیهان - قەڵەم\nبەخێر بێن بۆ سیستەمی نوێی جیهان کە روسیاو چین سەرکردایەتییی دەکەن\nلایەنی کەم ئەمە روسیاو چین دەیانەوێ.\nنووسینی: تێرێسە سولیەن\nوەرگێڕانی لە نەرویجییەوە / هاورێ نەهرۆ\nچوار شەممەی هەفتەی رابۆردوو تەنانەت ئەپارتمانی خاچی سوور کەوتە بەر پەلاماری فرۆکەی جەنگی و توپ دوور هاوێژەکان لە شاری ماریۆپۆل، ئەمە وێنەیەکی غەمناکە لەو جەنگەی کە یاسای شەری تیا نییە.\nلە هەمان کاتدا وەزیری دەرەوەی روسیا سیرگی لافروف لە نێو سروشتی قەشەنگی هانگشانە لە وڵاتی چینە، کە دەوروبەری ماڵەکان و زۆر جێگای تری لە نێو لیستی کەلەپوری جیهانە سەر بە یونسکۆ. لافروف کاتی زیاتری هەبوو تا بتوانێ بۆ نموونە پیاسەی سەرەوەی ئەو چیایە بکا کە هانگشان نێوی لێوەرگرتووە، هانگشان بە واتای (چیای زەرد) ئەو دەتوانی مەلە بکا لە ئاوی کانیاوە گەرمەکان و حەمامی سروشتی هەروا دەتوانی بچی بۆ Xidi و بروانێتە تەلارەکانی سەدەی چواردە.\nبەڵام لافروف پیاوێکی سەرقاڵە، دەبێ پەیگیری خشتەی کاتەکانی بێ لەم پلانەی نووسراوە کە ئەفغانستان هاوسنوورە دەبێ چاوپێکەوتنی لەگەڵ بکەن هەروا (تۆم ویست) دیپلوماتی پایەبەرزی ئەمریکا داوەت کراوە بۆ ئەم چاوپێکەوتنە.\nدوستی جێ بڕوا\nچاوپێکەوتن لە Tunxi هانگشان کرا کە زۆر دوورە لە شاری پەکین و شانغهای وشارە گەورەکانی دیکە، هۆی ئەوەیە کە چین ماندووە لەگەڵ بڵاوبوونەوەی شەپۆلی نوێ کوفید ١٩، چاوپێکەوتنەکە وەک گرتنی دلۆپیکی کەف بوو، جیاکرایەوە لە باقی هاووڵاتیان، چین ستراتیژیەتی سیفرە لە بارەی کۆڤیدەوە، نایانەوێ بێگانەکان بە بۆتڵی چواردەوریانەوە خەڵکی دیکە تووش کەن.\nوەزیری دەرەوەی چین Wang yi تالیبانی داوەت کرد بۆ چین، شوێنی چاوپێکەوتنەکە Tianjin بوو کە شارێکی کەناری دەریای ئایندەیی یە، Wang گوتی، تالیبان (یەکێکە لە گرنگترین سوپاو هێزی سیاسی دەبێ چاوەروان بکرێ رۆڵی گرنگی خۆی لە ئاشتی بۆ ئەفغانستان بگێڕێ، بۆ ئاشتبوونەوەو پروسەی سەرلەنوێ بنیاتنانەوە) نوێنەری تالیبان عبدالغني برادەر بوو گوتی، هەمیشە پێمان وابووە کە چین دوستێکە جێگای بڕوای خەڵکی ئەفغانستانە.\nچین مەبەستی چی یە لەم گفتۆ گۆیە؟ یەکەم بو دڵنیایی کە تالیبان نایەوێ (ئیگۆر) بخاتە نێو ئاراستەی تیرورەوە لە ئەفغانستان لە نێویاندا کەمایەتی چەوساوە هەیە هەروا تیایدا گروپی جوداخواز هەیە کە نەتەوە یەکگرتووەکان خستویەتی نێولیستی رێکخراوە تیروریستیەکانەوە، تالیبانیش Wang یان دڵنیا کردۆتەوە کە هیچ لایەنێکی دوژمنی چین بۆی نییە ڕاهێنان لە ئەفغانستان بکا، دواتر هەموو شتی ژانی ئیرادەی پێوە دیار بوو.\nدوو دڵ مەبە کەناوی لێ بنێ ئوپورتونیستی\nلافروف ئێستا زۆر کاتێ نییە نێگەران بێ دەربارەی ئەفغانستان، ئەو دەستەکانی خوێناوین پڕن لە موفرەدەی جەنگ هەر بۆیە خۆی لە روسیا قایم کردووە لەو کاتەی هێرشی سەر دراوسێ دەستی پێ کردووە بێجگە لەسەفەریکی تورکیا کە ئەویش رۆژێک پێش رویشتنی بوو بۆ چین .\nکابرا ناڵێ نا بۆ داوەتی چین گەرچی کابرا لەنێو گەرمەی شەر نییە کاتی هەیە بۆ گفتۆ گۆ لەگەڵ Wang تەنیا دەربارەی جەنگ.\nپەکین تا ئێستاش رەتی ئەوە دەکاتەوە ناو لەشەڕەکە بنێ جەنگ یان پەلاماردان، چین بە رێگای تایبەتی خۆی لەرووی دیبلوماتی یەوە پاراستن پێشکەش بەروسیا دەکا، هۆیەکەی ئەوەیە چین خۆی تێکەڵ ناکا یان ئەم وەزیفەیەی پێ باشە وەک رێگایەکی ماقووڵ بۆ گفتۆ گۆی ئاشتی بەبێ مەحکوم کردن بەڵام ماوەیەکە وا نایەتە پێش چاو کە گفتۆ گۆ دەربارەی ئاشتی بەرێوە بچێ، لەوانەیە مرۆڤ ناوی لێ بنێ ئوپورتونیستی، چین لایەنگری ئۆکرانیایە یان روسیا لەم شەڕە؟\nکورترین وەڵام ئەوەیە کە چین لایەنگری خۆیەتی بەهەر حال روسیا خۆی بە ساغ دەبینێتەوە لە رووی پاڵپشتی دیبلوماتی چینەوە .\nپێش کۆبوونەوەکەی لەگەڵ Wang وەزارەتی دەرەوەی روسی ڤدیویەک بڵاوکردەوە تیایدا لافروف بەم شێوەیە دێتە گۆ، ئێمە دەمانەوێ لە گەڵتان بین، لەگەڵ ئەوانەی هاوسۆزن لەگەڵمان دا، دەمانجوڵێنن بە ئاراستەی فرەجەمسەری، دادپەروەری، سیستەمی جیهانی دیمۆکراسی.\nبەڵی بۆ رۆژئاوایەکی لاواز تر\nقسەکەری سیاسەتی دەرەوەی چین Wang wenbin دوای چاوپێکەوتنەکەی وەزیر لەگەڵ لافروف نامەی پاڵپشتی بڵاوکردەوە تیایدا گوتی، چین و روسیا هاوبەشن لە (پتەوکردنی جیهانگیری، فرەجەمسەری، دیمۆکراتیزەکردنی پەیوەندی یە جیهانیەکان).\nهەروا گوتی، هاریکاری نێوان ئەم دوو وڵاتە (بێ سنوورە) ئەم وشەیە رابەری چین Xi jinpin بەکاری هینا دەربارەی دوستایەتی لە نێوان روسیاو چین لەم ساڵەدا بەماوەیەکی پێشتر.\nچ جۆرە سیستەمێکی جیهانی ئاواتەخوازن؟\nئاسانە وەڵام بدرێتەوە، هەردووکیان رۆژئاوایەکی لاوازتریان دەوێ، ئەمریکایەکی لاوازتر، لاوازی ئامۆژگاری وریا کردنەوە لە ئەنجومەنی ئاسایش کە تیایدا رێگا نەبێ بۆ دەستیوەردانی مرۆیی، نابێ قسە بکرێ لە دەسەڵاتی کەمی ئابوری لە دەستەکانی رۆژئاوا.\nلەباتی ئەوە جیهانێکی فرەجەمسەریان دەوێ هەروا جیهانێک کە زلهێزەکان وەکو چین و روسیا بەشێکی زۆریان هەبێ لە دەسەڵاتی جیهانگیری وەک پێ دەگوتری، دیمۆکراتیزە کردنی پەیوەندییە جیهانیەکان، ئەمەش جیهانێکە کە رۆژئاوا تیایدا دەسەڵاتی نییە رێگری لە وڵاتێک بکا پەلاماری وڵاتێکی تر نەدا یان خۆی قورتار بکا یان رێگری لەوڵاتێک بکا کە سەرقاڵی شکاری دڕندەیە بۆ سەر کەمایەتیەکان بۆ ئەوەی کۆتاییان پێ بێنێ.\nجیهان لە گۆرانکاری دایە، لیڕەدا پرسیارەکە ئەوەیە، ئاسانتر دەبێ یان قورستر بۆ روسیاو چین بۆ بەدیهێنانی ئامانجەکانیان لەکاتێکدا سەراپای رۆژئاوا کۆبوونەتەوەو بێزیان لەشەری ئۆکرانیا دەبێتەوە.\nتاریخ ایجاد در 18 فروردين 1401\n"ئای ئیتاڵیای خۆشەویست!"\nمەرگ کەنارەکانیشی ڕەش کردەوە.\nباسکی مێژوویان باداوە\nکەس نییە سەرەداوەکان گرێ داتەوە\nمطالعه بیشتر: مۆدلیانی


حه‌قی قسه‌کردن به حیزبه‌کانی کوردستانی ئێران نه‌درا - دیار و نادیار کوردی\nلە کۆبوونەوەی “رێکخراوی ئەنتەرناسیوناڵ سۆسیالیست”دا کە لە شاری سلێمانی بەڕێوە دەچێ، هێزەکانی رۆژهەڵاتی کوردستان دەرفەتی ئەوەیان پێ نەدرا کە لەسەر بارودۆخی ئێران و رۆژهەڵاتی کوردستان قسە بکەن.\nلەسەر بانگهێشت و بە میوانداریی یەکێتیی نیشتمانیی کوردستان کە خۆی یەکێکی لە ئەندامانی هەمیشەیی ئەو رێکخراوە، لە وڵاتانی جیهانەوە بەشێک لە ئەندامانی هەمیشەیی و چاوەدێر و ئەندامانی راوێژکاری ئەنتەرناسیوناڵ سوسیالیست، روویان لە شاری سلێمانی کردووە و سەرلەبەیانیی ئەمڕۆ یەکشەممەش٢١ی سەرماوەز، ئەو رێکخراوە نێودەوڵەتییە بە بەشداری بەشێک لە ئەندامانی، کۆبوونەوەی خۆی دەست پێ کرد کە قەرارە دوو رۆژ بخایەنێ، بەڵام لە پانێلەکانی ئەمڕۆی ئەو رێکخراوەدا کە تەرخان کرابوو بۆ باس لەسەر تێرۆر و چەند تەوەرێکی دیکە، سێ هێزی رۆژهەڵاتی کوردستان کە ئەندامی هەمیشەیی و ئەندامی روێژکاری ئەو رێکخراوەن، دەرفەتی قسەکردنیان لەسەر بارودۆخی ئێران و رۆژهەڵاتی کوردستان بۆ لەبەرچاو نەگیرابوو و ئەمەش بووە هۆی ناڕەزایەتیی و رەخنەی ئەو سێ هێزە سیاسییەی رۆژهەڵاتی کوردستان کە بریتین لە:\n– حیزبی دێموکراتی کوردستان، ئەندامی هەمیشەیی\n– حیزبی دێموکراتی کوردستانی ئێران، ئەندامی راوێژکار\n– کۆمەڵەی شۆڕشگێڕی زەحمەتکێشانی کوردستانی ئێران، ئەندامی راوێژکار\nشایانی باسە، رێکخراوی ئەنتەرناسیوناڵ سۆسیالیست، رێکخراوێکی نێودەوڵەتییە و ١٥٣ پارتی سیاسی لە زیاتر لە ١٠٠ وڵاتی جیهانەوە تێیدا ئەندامن و بەشێکیان لە وڵاتەکانیان دەسەڵاتیان بەدەستەوەیە.\nئه‌نته‌رناسیوناڵحیزبه کوردیه‌کانسلێمانی\tمطالب مرتبط\nهەواڵ\tهه‌ڵوێستی حیزبی دیموکرات له سه‌ر هه‌ڵبژاردنی 7ی ڕه‌شه‌مه\t20 شوبات 2016\nهەواڵ\tپێشمەرگەیەکی دێرینی حیزبی دێموکرات کۆتایی بە ژیانی خۆی هێنا\t11 حوزه‌یران 2016\nهەواڵ\tئێلخانیزادە: درێژەدان بە وەزعی ئێستامان، لاوازترمان دەکات\t26 ئازار 2016\nبه گویره ی راپورتی روژنامه ی کوردستان ژماره 663 / 16 خه رمانانی هاوکاری پارتی ئازادی کوردستان له گه‌ڵ حیزبی دیموکرات بۆ هێرش کردنه سه‌ر ئێران پلانی سکرتیری گشتی هیجری و جیگری یه که می خالید عه زیزی، ریککه وتنیکی ژیرانه که له که بوون و وه رگرتنه وه ی قه رزه کانی حدکا به هوی ته ڵه ڤیزیۆنی فه زایی تیشک به گویره ی زانیاری و راپورتی نیردراو بو دیار و نادیار ناره زایه تی ئه ندامان له ئاست پرسی یه کگرتنه وه ی هه ر دوو بالی حیزب واته حدکا و حدک هه ر روزه رووی له زیاد بوونه و … Random Posts\tپێشل کردنی مافی ژنان له لایه‌ن حیزبی دیموکراته‌وه\t11 ئازار 2016\nبه سه ر هاتی پێشمه رگه ی حدکا\t23 تشرینی یه‌كه‌م 2012\nئاگادار بووین، حه بیب سه یف په ناهی ناسراو به حه بیب قه ساب یه کی له پیشمه رگه و فه رمانده نیزامیه کانی کۆنی کۆمه ڵه،به تاوانی بازرگانی به ماده هوشبه ره کانه وه له لایه ن ئاسایشی سلیمانی کوردستانی عیراقه وه،که وتوته ژیر چاودیری و به دووا داچوونه وه.!\t1 تشرینی دووه‌م 2015\nحیزبی دیموکرات وێڕای سه‌رمایه‌گوزاری و دانانی به‌رنامه‌ی جۆراوجۆر به درێژایی کار و چالاکی خۆی هێشتا سه‌ر نه‌که‌وتووه له ڕاکێشان و به کارهێنانی منداڵانی کادیره‌کان به مه‌به‌ستی کار و چالاکی له نێو ڕیزه‌کانی حیزب دا\t4 كانونی یه‌كه‌م 2015


👁 اێ بەخشە 4,772 گل سئرکریائە(دێینە)\n👁 اێ بەخشە 9,523 گل سئرکریائە(دێینە)\n📝 راگەیەندراوێک لە دەزگای ئاسایشی هەرێمی کوردستان دەربارەی رووداوەکەی هەڵەبجە وەڵگەنۆمەل\n📅 زمان اضافه کردن Nov 22 2016 10:15PM\n👁 اێ بەخشە 7,120 گل سئرکریائە(دێینە)\nراگەیەندراوێک لە دەزگای ئاسایشی هەرێمی کوردستان ب [ فرەتر(ویشتر)... 👁] ✖ ✖ 0 0 ✔ 99% ✍ هـ.ب. 22-11-2016 22:15:02\n📊 رژێمی ئێران لە ماوەی 20 رۆژدا 60 کەسی لەسێدارەداوە آمار و گەپ آزمایی\n📅 زمان اضافه کردن Nov 22 2016 9:40AM\nرۆژنیوز - ناوەندی هەواڵەکان راپۆرتی پیشێلکارییەکا [ فرەتر(ویشتر)... 👁] ✖ ✖ ✖ 0 0 ✔ 81% ✍ هـ.ب. 22-11-2016 9:40:05\n✌ رەئیس نەسروڵڵا شەهیەل\n📅 زمان اضافه کردن Nov 22 2016 10:24PM\n👁 اێ بەخشە 6,772 گل سئرکریائە(دێینە)\nدانیشتووی ناحیەی دیانانی سەر بەقەزای سۆران و لە لە [ فرەتر(ویشتر)... 👁] ✖ ✖ 0 0 ✔ 84% ✍ هـ.ب. 22-11-2016 22:24:32\n📊 گەورەترین کێڵگەی مین لەهەرێمی کوردستان پاککرایەوە آمار و گەپ آزمایی\n📅 زمان اضافه کردن Nov 23 2016 8:37PM\n👁 اێ بەخشە 6,530 گل سئرکریائە(دێینە)\nدواڕۆژ، مستەفا شێخ محەمەد کێڵگەی مینی مێوبان کە [ فرەتر(ویشتر)... 👁] ✖ ✖ ✖ 0 0 ✔ 91% ✍ هـ.ب. 23-11-2016 20:37:47\n📊 لە پێنج مانگی رابردووی ئەمساڵدا 134 کەس لە هەرێمی کوردستان کوژراون آمار و گەپ آزمایی\n📅 زمان اضافه کردن Nov 22 2016 10:21PM\n👁 اێ بەخشە 4,891 گل سئرکریائە(دێینە)\nدواڕۆژ، کۆچەر عەلی دەستەی سەربەخۆی مافی مرۆڤ ئاشک [ فرەتر(ویشتر)... 👁] ✖ ✖ ✖ 0 0 ✔ 91% ✍ هـ.ب. 22-11-2016 22:21:57\n👫 هوشیار ئیسماعیل مستەفا زنی نۆیسە (ژیان ناۆمە)\n📅 زمان اضافه کردن Nov 22 2016 10:30PM\n👁 اێ بەخشە 10,298 گل سئرکریائە(دێینە)\nساڵی 1974 لە گوندی کەونە پاکی سەر بە قەزای بەردە ڕ [ فرەتر(ویشتر)... 👁] ✖ ✖ 9 3 ✔ 99% ✍ هـ.ب. 22-11-2016 22:30:57


رۆژی جیهانی بەرەنگاربوونەوەی ئایدز\nبه‌روار : 01-12-2018\nبینراوه : 133\nڕۆژی 1 ی مانگی 12 هەموو ساڵێك بە ڕۆژی جیهانی بەرەنگاربوونەوەی ئایدز دەستنیشانكراوە. ئەم ڕۆژە بۆ یەكەمجار لە ساڵی 1988 دا و لەلایەن ڕێكخراوی تەندروستی جیهانی (WHO) وە بڕیاری لەسەردرا , كە ساڵانە و لەو ڕۆژەدا ڕێكخراو و ناوەندە تەندروستی یە جیهانیەكان زانیاری زیاتر بڵاو دەكەنەوە لەسەر ئەم نەخۆشی یە مەترسیدارەو هەوڵی ووشیاركردنەوەی زیاتری خەڵكی دەەن لە ڕێگەی كۆنفرانس و سێمینار و و بڵاوكردنەوەی ڕێنمایی پێویست لە ڕێگەی ڕاگەیاندنەكان و ڕێكخراوەكان و ناوەند و سەنتەرە تەندروستی یەكانەوە.\nئەم ساڵ و لەگەڵ ساڵ ڕۆژەكەیدا یادی 30 ساڵەی دیاری كردنی ئەم ڕۆژەش دەكرێتەوە لە لایەن (WHO) وە , وە ئەم ساڵا ڕێكخراوی تەندروستی جیهانی لە یادی ئەم ڕۆژەدا دەیەوێت جەختی زیاتر بكاتەوە لەسەر دوو خاڵی گرنگ .كە ئەوانیش بریتین لـــە:\n1. هاندانی خەڵكی بۆ ئەنجامدانی پشكنین بۆ دڵنیا بوونەوەی لە حاڵەتەكەیان, وە بۆ خۆپاراستنیان لە توشبوون, هەوەها بۆ چارەسەر كردن .\n2. هاندانی زیاتری بەرپرسانی بواری تەندروستی بۆ بەرزكردنەوەی ئاستی خزمەتگوزاری تەندروستی بۆ هەمووان, بەتایبەت بۆ نەخۆشیە گوازراوەكانی وەك ( ئایدز,سیل, ڤایرۆسی جگەر) وە هەوەها بۆ نەخۆشیە نەگوازراوەكانیش.\nبەگشتی دیاری كردنی ئەم ڕۆژە جیهانی یە و ساڵانە یادكرنەوەی لە جیهاندا چەند ئامانجێكی هەیە , كە لێرەدا ئاماژە بە هەندێكیان دەدەین. ئەوانیش بریتین لـــە:\n1. جەختكردنەوە لەسەر گرنگی بڵاوكردنەوەی زانیاری پێویست سەبارەت بەم نەخۆشیە مەترسیدارە , لە سەر ئاستی ناوخۆیی و نێودەوڵەتی .\n2. چڕكردنەوەی هەوڵەكان بۆ ڕێگری كردن لە بڵاوبوونەوەی ڤایرۆسی (HIV) لە سەر ئاستی جیهانی .\n3. دابینكردنی زیاتری ئەو خزمەتگوازریانەی پەیوەستن بە ڕێگەكانی چارەسەركردن و خۆپاراستن .\n4. پەرەپێدان بە یاسا و پێوەرەكان و ڕێنمایی یە تەكنیكی یەكان بۆ یارمەتی دانی ووڵاتانی جیهان بۆ گەشەپێدان بە كەرتی تەندروستی لە پێناو ڕێگری كردن لە تەشەنەكرنی نەخۆشیە مەترسیدارەكان و بەرەنگار بوونەوەی ئــایدز.\n5. پێشكەشكردنی هاوكاری تەندروستی زیاتر بە ووڵاتانی دواكەوتوو , و ئەو ووڵاتانەی لە ڕووی گەشەی ئابوری یەوە لە ئاستێكی نزمدان.\n6. بانگێشتكردنی هەموو لایەنە پەیوەندیدارەكان لەسەر ئاستی نێودەوڵەتی بۆ سەرنجدانی زیاتر و كاركردنی پێكەوەیی لە پێناو گرنگی دان بە نەخۆشیە مەترسیداەكانی وەك ئــایدز لە هەموو ووڵاتانی جیهاندا , و نیشاندانی پاڵپشتی و پابەند بوونیان بە كاركردنی زیاتر بۆ بەرەنگار بوونەوەی ئــایدز .\nڕێكخراوی تەندروستی جیهانی بە هاوكاری لەگەڵ ڕێكخراو و ناوەندە تەندروستی یەكان كار دەكات بۆ بەدیهێنانی ئەم ئامانجانە .\nسوودە تەندروستی یە كانی جاترە\nبه‌روار : 21-05-2019\nهۆكارەكانی توشبوون بە بەرزەفشاری خوێن\nبه‌روار : 19-05-2019\nجۆرەكانی بەرزە پەستانی خوێن و نیشانه‌کانی توشبوون به‌م نه‌خۆشییه\nبه‌روار : 18-05-2019\nڕۆژی جیهانی بەرزەپەستانی خوێن\nبه‌روار : 16-05-2019\nنە خۆشی گیرانی خوێنبەرەکانی دڵ لە گەنجان دا\nژماره‌ی سه‌ردان : 364,755 میوان : 29


متمانە بە بڕوانامەکانی توانستی ئینگلیزی ناکرێت – زانکۆکورد\nمتمانە بە بڕوانامەکانی توانستی ئینگلیزی ناکرێت\nشوبات 8, 2018 ZankoKurd 0 Comments خوێندنی باڵا\n876 هەموو خوێنراوەکان, 1 خوێنراوی ڕۆژانە\nدەستەی دەستپاکی لێکۆڵینەوە دەکات\nزانکۆکورد – ئاژانس\nدەستەی دەستپاکی ھەرێم لێکۆڵینەوە لە ژمارەی دەرچووانی توانستی زمانی ئینگلیزیی بڕوانامەی ماستەر و دکتۆرای وەزارەتی خوێندنی باڵا دەکات، لەبەر ئەوەی گومان لەو ڕێژەیە ھەیە کە لە تاقیکردنەوەی توانستی ئینگلیزی دەرچووبن.\nبە پێی ئاماری دەستەی دەستپاکی، لە ماوەی دوو ساڵی ڕابردوودا دوو ھەزار و ٣٠٠ خاوەن بڕوانامەی دکتۆرا و ماستەر لە ھەرێم تاقیکردنەوەی توانستی ئینگلیزییان ئەنجام داوە و دەرچوون، بەڵام دەستەی دەستپاکی و پەرلەمانی کوردستان گومانیان لەو ڕێژەیە ھەیە کە ساڵانەش زیاد دەکات، بە تایبەت لە تاقیکردنەوەی توانستی ئینگلیزی، بۆیە ئیستا دەستیان کردووە بە وردبینی لەو ژمارانەدا و ئێستا سەرقاڵی وردبینین لە ھەڵگرانی بڕوانامەی دکتۆرادا.\nشوکریە شێخانی ئەندامی لیژنەی پەروەردە و خوێندنی باڵا لە پەرلەمانی کوردستان وتی: ״پێشتریش لەو بارەیەوە قسەم کردووە، گومانمان لە داتاکانی وەزارەتی خوێندنی باڵا ھەیە، ئەمساڵ زیاتر لە دوو ھەزار لە ھەڵگرانی ماستەر و دکتۆرامانی ھەرێم تاقیکردنەوەی توانستی ئینگلیزییان بە دەست ھێناوە ئەوەش جێی گومانە.״\nئاماژەی بۆ ئەوەش کرد، پێشتر ئێمە ئاگاداری زۆر ھەوڵی پووچەڵکردنەوە بووین لەو بڕوانامانەدا، بەڵام ھێشتا ئەو ڕێژەیە بۆ دوو ساڵ زۆرە و پێویستە پەرلەمان وردبینی لەو بارەیەوە بکات، بە وەزارەتی خوێندنی باڵاشمان ڕاگەیاندووە ناو و ژمارە و زانیاریی پێویست لەسەر ئەو کەسانە بنێرێت بۆ پەرلەمان بۆ وردبینیی ڕاستی و درووستی.\nوتیشی: ״ئاگادارین دەستەی دەستپاکییش لەو بارەیەوە دەستی بە لێکۆڵینەوە کردووە و ڕاستیی سەرجەم تاقیکردنەوەی توانستی ئینگلیزیی دەسەلمێنێت״.\nبە پێی ڕێنمایی وەزارەتی خوێندنی باڵای ھەرێم، ھەر خوێندکارێک بیەوێت بڕوانامەی ماستەر یان دکتۆرا بە دەست بھێنێت دەبێت لە تاقیکردنەوەی توانستی ئینگلیزتی (IELTS) سەرکەوتوو بێت، ئەوانەشی پێش ئەو بڕیارە ماستەر و دکتۆرایان ھەیە دەبێت ئەو تاقیکردنەوەیە ئەنجام بدەن.\nحاکم ئەحمەد ئەنوەر، سەرۆکی دەستەی دەستپاکیی ھەرێمی کوردستان ڕایگەیاند لە دەستەی دەستپاکی پڕۆسەکەیان بەردەوامە و لیژنەیەکیان ھەیە لەو بارەیەوە کار دەکەن.\nوتیشی: ״لە دەستەی دەستپاکی وردبینی لە بڕوانامە و پسپۆڕیی مامۆستایانی زانکۆ دەکرێت، چونکە گومان لەسەر ھەندێک بڕوانامە ھەیە لە زانکۆکاندا و ئێستە پڕۆسەی وربینی بۆ بڕوانامەی دکتۆرا دەستی پێ کردووە.״\nساڵانە جگە لە بەدەستھێنانی بڕوانامەی ماستەر و دکتۆرا لە زانکۆکانمی ھەرێم، لە زانکۆکانی دەرەوەی کوردستانیش ژمارەیەکی زۆر بڕوانامەی ماستەر و دکتۆرا بە دەست دەھێندرێت. تەنھا لە ساڵی ٢٠١٦ بۆ ٢٠١٧ وەزارەتی خوێندنی باڵای ھەرێم ٣ ھەزار کاندیدی بۆ بەدەستھێنانی ئەو دوو بڕوانامەیە وەرگرتووە.\nھاوکات عەباس ئەکرەم، وتەبێژی وەزارەتی خوێندنی باڵا و توێژینەوەی زانستیی حکومەتی ھەرێمی کوردستان ڕایگەیاند: ״وەزارەتی خوێندنی باڵا و توێژینەوەی زانستی لە چوارچێوەی یاسا و ڕێنماییەکاندا مامەڵەی لەگەڵ پەرلەمان و پارلەمانتاران کردووە، بۆیە ناکرێ گومان بخرێتە سەر داتاکانی وەزارەت بێ ھیچ بەدواداچوون و بێ ئەوەی داوای داتا و زانیاری لە وەزارەتی خوێندنی باڵا بە فەرمی کرابێت.״\nوتیشی: ״ھەر نایاساییەک لە تاقیکردنەوەی توانستی ئینگلیزی ھەبووبێت وەزارەت ڕایگەیاندووە، بۆ وردبینی و گومانیش دەبێت پەرلەمان و دەستەی دەستپاکی داتاکان ببینن ئەوکاتە گومان لەسەریان درووست بکەن״.\n← KSO gives an appreciation to the former environment minister of KRG\nوەزارەتی خوێندنی باڵا یەکەمین گرانتی نیشتیمانی بۆ پشتیوانی توێژینەوەی زانستی ڕادەگەیەنێت →\nلەم لینکەوە ئەو بەشە بزانە کە لێی وەرگیراویت\nناوەندەکانی ھەولێر سەردانی ئەمیری کۆمەڵ دەکەن\nكانونی یه‌كه‌م 25, 2017 ZankoKurd 0\n8,039 هەموو خوێنراوەکان, 90 خوێنراوی ڕۆژانە\n8,039 هەموو خوێنراوەکان, 90 خوێنراوی ڕۆژانە زانکۆکورد – وەرزش تیپی باسکەی زانکۆی زاخۆ نازناوی پاڵەوانێتی باسکەی زانکۆکانی کوردستانی بەدەستھێنا. دوای بەرێوەچوونی یارییەکانی


جەختکردنی ڕێکخراوەی نەتەوەکان لەسەر نایاسایی بوونی تیرۆری سەرداری شەھید حاج قاسم سولەیمانی - SAHAR KURDISH (Sorani)\nته‌مووز 07, 2020 23:23 Asia/Tehran\nسەردار "قاسم سولەیمانی" فەرماندەری هێزی قودسی سپای پاسدارانی شۆڕشی ئیسلامی و ئەبومەھدی موھەندیس یاریدەری سەرکردەی ھێزەکانی حەشدی شەعبیی عێراق ھاوڕێ لەگەڵ ھەشت کەسی دیکە لە ئەندامانی ھێزی خۆڕاگری، سەرلەبەیانیی ڕۆژی ھەینی ١٣ی بەفرانباری ساڵی ٩٨ی کۆچیی ھەتاوی لە ئەنجامی پەلاماری ئاسمانیی هێزە دەسدرێژکار و تیرۆریستەکانی ئەمریکی لەنزیک فڕۆکەخانەی بەغدای عێراق، شەهید کرا.\nسەرداری سپەھبۆدی شەھید حاج قاسم سولەیمانی وشەھید ئەبومەھدی موھەندیس\nڕاپۆرتدەری تایبەتیی ڕێکخراوەی نەتەوە یەکگرتووەکان، تیرۆری سەردار سولەیمانیی لە لایەن سوپای ئەمریکای بە پێسێلکردنی یاساوڕێسا نێونەتەوەییەکان زانی.\n«ئاگنێس کالامار» کارناسی تایبەتیی ڕێکخراوەی نەتەوە یەکگرتووەکان لە بارەی ئێعدامە بەدەرلەیاساکان و یان دەستبەجێ و سەرەڕۆیانە، وتی: ئەمریکا نەیتوانیوە بەڵگەی پێویست بۆ بانگەشەکەی سەبارەت بە «سەرداری شەھید» قاسم سولەیمانی سەرکردەی پێشووی لقی قودسی سپای پاسدارانی شۆڕشی ئیسلامی بھێنێتەوە لەمەڕ ئەمەی کە گوایە ھەڕەشەیەک بووە بۆ داھاتوو\nئاگنێس کالامار ڕاپۆرتدەری تایبەتیی ڕێکخراوەی نەتەوە یەکگرتووەکان\nکالامار لە ڕاپۆرتێکدا کە تیای دا داوای وەڵامدانەوەی تیرۆرە مەبەستمەندەکان بە ھۆی فڕۆکەی بێ فڕۆکەوانی سەربازی و ھەروەھا ڕەچاوکردنی یاساوڕێسای ھاوپەیوەندبە چەکەمەنیی کردبوو، ڕایگەیاند: ھێرشەکەی ئەمریکا بە ھۆی فرۆکەی بێ فڕۆکەوانەوە کە تیرۆر کرانی سەردار سولەیمانیی لێ کەوتەوە، پێشێلکرانی جاڕنامەی ڕێکخراوەی نەتەوە یەکگرتووەکان بوو.\nناوبراو لە وتووێژ لەگەڵ ڕۆیتێرزدا وتیشی: جیھان لە بڕگەیەکی ھەستیارو خاڵێکی وەرچەرخانی شیمانەیی لە پەیوەندی لەگەڵ بەکارھێنرانی فڕۆکەبێ فڕۆکەوانەکان بەسەر دەبات و ئەمەش لە کاتێکدایە کە ئەنجومەنی ئاسایشتی ڕێکخراوەی نەتەوەکان خۆی تێ ناگەیەنێت و کۆمەڵگای نێونەتەوەییش بە ئەنقەست و یان لە ڕووی بێ ئاگاییەوە بێ دەنگەی لێ کردووە.\nکالامار بڕیار وایە ڕاپۆرتەکەی ئاراستەی ئەنجومەنی مافی مرۆڤی ڕێکخراوەی نەتەوە یەکگرتووەکان بکات ھەتا وڵاتانی ئەندام لە بارەی ئەمەی کە چ ھەنگاوێک لەم بارەیەوە ھەڵگرن، پێکەوە وتووێژ بکەن. با ئەوەش بڵێین کە ئەمریکا دووساڵ لەمەبەر وازی لەم ئەنجومەنە ھێنا.\nواشێنگتۆن بەو پێیەی کە ئەنجومەنی مافی مرۆڤی ڕێکخراوەی نەتەوەکان گەلێک جار دژی داگیرکاری و پێشێلکرانی مافی مرۆڤ لە لایەن ڕژێمی زایونییەوە ھەڵوێستی وەرگرتووە، بە بوختانی ھەڵوێستی دژی یەھودی و دژی ئیسرائیلی لەم ئەنجومەنە کشایەوە.\nکالامار لە ڕاپۆرتەکەی خۆی دا جەختی لەوە کردووەتەوە کە لە تیرۆری سەردار سولەیمانی دا بۆ یەکەمجار دەوڵەتی ئەمریکا لە بنەمای بەرگری کردن لە خۆی بۆ پاسادانی ھێرش کردنە سەر کەسایەتییەکی دەوڵەتی لە خاکی وڵاتێکی سێھەم دا، کەڵکی وەرگرت کە دیارە کارەکەی نایاسایی بووە.\nڕێوڕەسمی بێ وێنەی بەڕێکرانی تەرمی شەهید سەردار سپەهبۆد سولەیمانی\nسەرداری سپەھبۆدی شەھید حاج قاسم سولەیمانی و ئەبومەھدی موھەندیس یاریدەری سەرکردەی ھێزەکانی حەشدی شەعبیی عێراق ھاوڕێ لەگەڵ ھەشت کەسی دیکە لە ئەندامانی ھێزی خۆڕاگری، سەرلەبەیانیی ڕۆژی ھەینی ١٣ی بەفرانباری ساڵی ٩٨ی کۆچیی ھەتاوی بە فەرمانی دۆناڵدترەمپی سەرۆک کۆماری ئەمریکا لە ھێرشێکدا کە بە ھۆی فڕۆکەیەکی بێ فڕۆکەوانی سەربازیی ھێزە تیرۆریست و داگیرکەرەکانی ئەمریکا لە نزیکی فڕگەی بەغدا ئەنجامی گرت، شەھید کرا.\nهەڵمەتی بەڕێوەبردنی پڕۆژەی وێستگەی ئاسنە ڕێ شاری سنه\nهەموو ویلایەتەکانی ئەمریکا له له دۆخی ئامادەباشی تۆکمه دان


College – Page 3 – Salahaddin University-Erbil (SUE)\nبە ناوی ستافی مامۆستایان و فەرمانبەرانی کۆلێژی پەروەردەی شەقڵاوە سوپاس و پێزانینی خۆمان ئاراستەی بەرێز (پ.ی.د.سمیر جودت بلال ) راگری پێشووی کۆلێژ دەکەین کە لە ماوەی رابردوو توانی خزمەت بە کۆلێژەکەمان بکات و رۆلێکی بەرچاو بگێریت و بە شێوازیکی دڵسۆزانە ئەرکەکانی جێ بەجێ بکات ، لەکۆتاییدا ھیوای تەمەن درێژی و سەرکەوتنی بۆ دەخوازین و ھیوادارین […]\nئەمڕۆ یەکشەممە ٢٠١٩⁄١٢⁄١ بەرپرسی لقی۲٤ی سەفین خەڵاتی ڕێزلێنانی لقی بەخشی بە بەرێز (پ.ی.د. سمیر جودت بلال) ڕاگری پێشوی کۆلێژی پەروەردەی شەقڵاوە وەک رێزێک سەبارەت بە کارەکانی ڕابردووی کە لە کۆلێژ دڵسۆزانە ئەنجامی دابوو ، بە ئامادەبوونی کارگێڕانی لق و ڕاگری نوێی کۆلێژی پەروەردەی شەقڵاوە بەرێز (پ.ی.د.فەرهاد علی مصطفی ) ، وە ھەریەکە لە ناوچەی شەقڵاوە […]\nبەسەرکردنەوەی تۆماری کۆلێژ\nئەمرۆ سێ شەممە رێکەوتی ٢٠١٩/١٠/١٥ بەرێز (پ.ی.د سمیر جودت بلال) ڕاگری کۆلێژ بەوەکالەت و بەرێز (م.ی.مهدی عثمان عبداللە) یاریدەدەری ڕاگری کۆلێژ هۆبەی تۆماری کۆلێژیان بەسەر کردەوە بۆ لە نزیکەوە ئاگادار بوون لە پرۆسەی ڕاییکردنی مامەڵەی قوتابییە تازە وەرگیراوەکانی کۆلێژەکەمان ، بەرێز ڕاگری کۆلێژ دووپاتی کردەوە کە هاوکاری و ڕوونکاری پێویست پێشکەش بە قوتابیان بکەن لە […]\nڕۆژی جیهانی خۆراک\nئەمرۆ چوار شەممە رێکەوتی ٢٠١٩⁄١٠⁄١٦ بە ئامادە بوونی بەرێز راگری کۆلێژ وبەرێز یاریدەدەری راگری کۆلێژ و بەشێک لە مامۆستایانی کۆلێژەکەمان ، بەرێز (م.ی. عائشە خالد عمر) سیمینارێکی ساز کرد لە سەر ئاستی کۆلیژەکەمان بەبۆنەی رۆژی جیهانی خۆراکەوە لەژێر ناونیشانی ( The Burden of Hidden Hunger )،لە ناوەرۆکی سیمینارەکە تیشک خرایە سەر لێکەوتەکانیبرسيەتی شاراوه کە وا دياردەيەكی […]\nئەمرۆ چوار شەممە رێکەوتی ٢٠١٩⁄١٠⁄١٦ لەلایەن راگرایەتی کۆلێژەوە پێشوازی کرا لەبەرێوەبەری ئەوقاف و کاروباری ئاینی شەقڵاوە کە سەردانی کۆلێژی پەروەردەی شەقڵاوەی کرد بەمەبەستی پیرۆزبایی کردن بە بۆنەی دەست بەکاربوونی بەرێز (پ.ی.د.سمیر جودت بلال) وەکو راگری کۆلێژ بەوەکالەت و بەرێز(م.ی.مھدی عثمان عبداللە) وەکو یاریدەدەری راگری کۆلێژ .\nئەمرۆ سێ شەممە رێکەوتی ٢٠١٩⁄١٠⁄٨ بەرێز (پ.ی.د.سمیر جودت بلال ) راگری کۆلێژی پەروەردەی شەقڵاوە بەیاوەری ھەریەکە لە بەرێزان یاریدەدەری راگر و بەرپرسی سەرچاوە مرۆییەکان سەردانی سەرۆکایەتی شارەوانی شەقلاوە و بەرێوەبەرایەتی پەروەردەی شەقڵاوەیان کرد بەمەبەستی ھەماھەنگی و ھاوکاری یەکتر کردن بۆ زیاتر خزمەت کردن بە دەڤەرە خۆشەویستەکەمان .\nقایمقایمی قەزای شەقڵاوە سەردانی کۆلێژی پەروەردەی شەقڵاوەیی کرد\nئەمرۆ یەک شەممە رێکەوتی ٢٠١٩⁄١٠⁄٦ بەرێز (جوان خان ) قایمقایمی قەزای شەقڵاوە سەردانی کۆلێژی پەروەردەی شەقڵاوەی کرد بەمەستی پیرۆزبایی کردن بە بۆنەی دەست بەکاربوونی بەرێز (پ.ی.د.سمیر جودت بلال) وەکو راگری کۆلێژ و بەرێز(م.ی.مھدی عثمان عبداللە) وەکو یاریدەدەری راگری کۆلێژ.\nسەرۆکی یانەی وەرزشی شەقڵاوە سەردانی کۆلێژی پەروەردەی شەقڵاوەی کرد\nئەمرۆ یەک شەممە رێکەوتی ٢٠١٩⁄١٠⁄٦ بەرێز (فەرھاد خەیاط) سەرۆکی یانەی وەرزشی شەقڵاوە سەردانی کۆلێژی پەروەردەی شەقڵاوەی کرد بەمەستی پیرۆزبایی کردن بەبۆنەی دەست بەکاربوونی بەرێز (پ.ی.د.سمیر جودت بلال) وەکو راگری کۆلێژ و بەرێز(م.ی.مھدی عثمان عبداللە) وەکو یاریدەدەری راگری کۆلێژ.\nئەمرۆ یەک شەممە رێکەوتی ٢٠١٩⁄١٠⁄٦ بەرێز (د.عبدالخالق نادر) بەرپرسی لیژنەی ناوچەی شەقڵاوەی پارتی دیموکراتی کوردستان سەردانی کۆلێژی پەروەردەی شەقڵاوەی کرد بەمەستی پیرۆزبایی کردن بەبۆنەی دەست بەکاربوونی بەرێز (پ.ی.د.سمیر جودت بلال) وەکو راگری کۆلێژ و بەرێز(م.ی.مھدی عثمان عبداللە) وەکو یاریدەدەری راگری کۆلێژ.\nپیرۆزبایی دەست بەکاربوون\nئەمرۆ رێکەوتی 29/9/2019 هەریەک لە بەڕیزان مقدم (عبدالقادر میران) بەرپرسی بنکەی پۆلیسی بێترمە لە شەقلاوە و بەرێز (شوان میران) سەردانی کۆلێژیان کرد بەمەبەستی پیرۆزبایی کردنیان لە بەرێز (پ.ی.د. سمیر جودت بیلال) بە بۆنەی دەست بەکار بوونی وەک ڕاگری کۆلێژی پەروەردەی شەقڵاوە بەوەکالەت ،هەروەها پیرۆزبایی کردن لە بەرێز (م.ی .مهدی عثمان ) بەبۆنەی دەست بەکار بوونی […]


هەڵای پۆشاکی ژنان و گریانی تەنافەکەی سالم پڕۆژەی (مێینە)، ی کچە هونەرکار (تارا عەبدوڵڵا)، کە لە رۆژی دوو شەممە ٢٦ی ئۆکتۆبەری ٢٠٢٠ لە شاڕێی سالم نمایشیکرد، نە پیسکاری ژینگە بوو، نە تەنافی جلی ژنان، نە بیرە نەوت و قاچاخی جگەرەو تلیاک و دەرمان بوو، هەتا ئەو هونەرکارە خۆی پێدەوڵەمەند بکات، نە خۆ گەورەکردن و دروستکردنی کەیسە بەمەبەستی چون بۆ ئەوروپا، تەنانەت لەفۆڕمە هونەرییەکەشدا ناچێتە نێو چوارچێوەی تابلۆ، وەک کۆمەڵێک میدیاو چەناڵ لەهەواڵەکانیاندا نوسیبویان، بەڵکو لەسادەترین پێناسەیدا پڕۆژەیە، (پڕۆژەی روتکردنەوەی بیرکردنەوەی تاکی کوردە).\nپاش نمایشکردنی پڕۆژەی (مێینە) یی تارا عەبدوڵڵا، لەنێو سۆسیال میدیا هەڵایەکی کۆمەڵایەتی ناوەتەوە، هەندێک ناویانناوە تەنافی پۆشاکی ژنان، هەندێکی دیکە وەک سوکایەتی بۆ ژن ناوزەدیانکردوە، هەندێکی دیکەش وەک پیسکاری ژینگەو تێکدانی سیمای شار، هەندێکیش وەک پڕۆژەی خۆ دەرخەرو بازرگانیکردن ناویانهێناوە، بەڵام بینینی زۆرینەی ئەو کەسانەو تێگەیشتنیان بۆ ئەو پڕۆژەیە لاوازە، دەکرێت ئەوانیش لەو پێناسە بچوکە بهێنینە دەرو ووردتر لەپڕۆژەکە بنۆڕن، تارا بە ٩٩ هەزارو ٦٧٨ پارچە لەپۆشاکی ئەو مێینانەی توندوتیژییان بەراوبەرکراوە، ئەو پڕۆژەیەی دروستکردوە، کەسانێک پرسییویانە چۆن ئەو هەموو کەسە توندوتیژی بەراوبەرکراوە؟!،\nبێگومان نەخێر، بەلاتانەوە نەنگی نەبێت کە زۆرینەی قسەکاران لەسەر ئەو پڕۆیەژە، هەتا ئێستا نەیانزانیوە کە توندوتیژی بەس کوشتن و لێدان نییە، بەڵکو لەچوارچێوەی سەرجەم رێکخراوەکانی کارکردن بۆ مێینە لەهەرێمی کوردستان، کەیسەکانی توندوتیژییان بەم جۆرانەی خوارەوە ئاماژە پێکردوە، (زۆر لێكردن بۆ بەشودان، هاوسەرگیری ژن بە ژن، بە شوودانی گەورە بەبچوك، بەشودان لە بری خوێن، تەڵاقدانی بەزۆر، بڕینی پەیوەندی مێینە لەبنەماڵەکەی، زۆر لێكردنی مێرد لەژنەكەی لەسەر لەشفرۆشی، خەتەنەكردنی مێینە، ناچاركردنی مێینە بەمەبەستی کارکردن بەبێ رەزامەندی خێزان، ناچاركردنی مێینە لەسەر كاركردن، دەرۆزە پێكردن بەمێینە، وازهێنانی مێینە لەخوێندن لەژێر فشار، خۆكوشتنی مێینە بەكاریگەری توندوتیژی خێزان، لێدان لەمێینە لەلایەن تاکەکانی خێزان، لاقەکردنی مێینە، لاقەکردنی هاوژین بەزۆر، کوشتن لەسەر ناموس، توندوتیژی لەکاتی دەستگیرانبوندا، هاوسەرگیری زۆرە ملێ، خواردن پێدانی زۆرە ملێ، توندوتیژی لەسەر جیاوازی رەگەزی منداڵ، تێزاب پیاداکردن، بەکارهێنانی پێگەی کارکردن بەمەبەستی دەستدرێژی بۆ سەر مێینە، منداڵخستنەوەی بەزۆر، دەستدرێژی لەکاتی ژووانی خۆشەویستی، توندوتیژی دژ بەمێینە لەنێو فەرمانگەو داوودەزگاکان، توندوتیژی دژ بەمێینە لەنێو کەرتی تایبەت، سنوردارکردنی ئازادی جوڵانەوەکان، توندوتیژی بەدوادا کەوتن (سێکسی کۆم)، ھەڵسوکەوتی خراپ لەگەڵ بێوەژن، بەکارهێنانی مێینە لەبواری جادوگەری, توندوتیژی لەلایەن دەوڵەت و دەزگا ئەمنییەکان بەراوبەر بەمێینە، نەزۆککردنی زۆرەملێ و لەباربردنی منداڵ بەزۆر، سوتاندنی لاشەی مێینە، توندوتیژی دژی مێینەی کۆچبارو پەنابار، توندوتیژی و دەستدرێژی و تەحەڕوشکردن لەنێو تۆڕەکانی ئینتەرنێت). ئێستا کەشێوازەکانی توندوتیژیمان ناسی، دەبێت لەخۆمان بپرسین، ئایە ئەو هەموو توندوتیژییە بونی هەیە؟!\nئەگەر بە وویژدانەوە وەڵام بدەینەوە دەبێت بڵێین، بێگومان بەڵێ، کەواتە دەبێت ئەو راستییە بەبەرچاو بگرین و بزانین، کۆی گشتی ئەوانەی شۆکبونی خۆیان بۆ سەر ئەو ژمارە زۆرەی توندوتیژی پڕۆژەی (مێینەی)، تارا عەبدوڵڵا دەربڕیوە، زانیارییان کەمە دەربارەی توندوتیژی، لەو ڕوانگەش ناکرێت لەسەر بوارێک قسە بکەن کە زانیارییان لەسەری کەمبێت یاخود نەبێت، ناکرێت هەڵایەکی کۆمەڵایەتی بنرێتەوە لەسەر گۆتارگەلێکی ناڕاڤەکراوی کۆمەڵایەتی، کە وەک ڤایرۆس لەنێوماندا دەژی و دەرونی هەموانی پوچکردوە. بەدیوێکی دیکەشدا، زۆرینەی ئەوکەسانەی لەبری رەخنەی دروست و هاوسەنگ، بەتانەی جۆر بەجۆر و بەنوسینی (تەشهیرو تەخوین)، هەڵایەکی نارێک و پەشێویان لەسەر ئەو پڕۆژەیە ناوەتەوە، ناتوانن دەنگێکی دیکەی ئازاد ببیستن و رێگریش دەکەن لەدەربڕینی ئەو جۆرە دەنگانە، ئەمەش بۆ خۆی توندئاژۆییە بۆ سەر مێینەیەکی دیکەی ئەم کۆمەڵگایە، کوشتنی دەنگی ئەو مێینانەیە کە پۆشاکەکانیان هەڵواسترابوو، ئەو مێینانەی کە گەرەکیانبوو، لەڕێگای فۆڕمێکی دیکە، داخوازییەکانیان بگات بەگوێی رەگەزی بەراوبەریان. ئێستا دەبێت بپرسین، تۆ کە لەپەیامی ئەو پڕۆژەیە تێناگەیت، دەبێت لەکەسانی شارەزای بوارەکە ببرسیت و بڵێیت "واتای ئەو پەڕۆو پۆشاکە هەڵواسراوانە چییە؟!"، رەنگە چاوی زۆرینە، لەڕوی شکڵ و شێوەو قەبارەی بینین، بەتەنها پەڕۆو پۆشاکەکان ببینیت، بەڵام قەبارەو بارستایی پەیامی پشت ئەو پەڕۆو پۆشاکە، (روتکردنەوە و ڕوتپیشاندانی بیرکردنەوەی تاکی کوردە)، روتکردنەوە لەچوارچێوەی پوچ پیشاندانی بیرکردنەوەی زۆرینەی کوردە دەرهەق بە رەوشی مێینە لەنێو ئەم کۆمەڵگایە). لەمەش بەدواوە پڕۆژەی مێینە، دەرخەری ئەم چەند ئامانجە بوو.\nیەكەم: زۆری توندوتیژییەکان بەراوبەر بە مێینە لەفۆڕمێکی جیاواز بەسەرکەوتویی نمایشکرا، ئەمەش دەرخەری ئەوەیە کە مێینەی کورد لەبەردەم کەڵبەی گورگدا سەما بەژیانی دەکات.\nدوهەم: دروستکردنی هەڵای سۆسیال میدیا، لەسەر ئاستی کۆمەڵایەتی بەبێ هەبونی زانیاری، لەسەر بابەتی پەیوەندیدار بەو هەڵایە، ئەمەش دەرخەری ئەوەیە کە تاکی ئێمە، فێری ئەوەیە لەسەر هەموو شتێک دەپەیڤێت.\nسێهەم: قەبوڵنەکردنی دەربڕینە جیاوازەکان و گوێنەگرتن بۆ هەبونی دەنگی جیاواز، ئەمەش دەرخەری لاوازی ئاستی رۆشنبیری تاکی کوردە، دەرخەری ئەوەیە زۆرینەی تاکی کورد، بەتەنها روکەشی دەرەوەیان سواغی هاوچەرخ و مۆدێرنیتە دراوە، بەڵکو ناوەو بیرکردنەوەیان لەبەردەم مەترسی هەڵچونی توندئاژۆبوندا گەمەی جۆر بەجۆر دەکات.\nچوارهەم و کۆتا دەرخەر: تاکی کود بوە بەتاکێکی هەڵچوی بەرپەرچەکردار، لەڕوی دەرونی، مرۆڤی هەڵچوی بەرپەرچە کردار، ئامادەی بیرکردنەوە نییە، بەڵکو ئامادەکراوە بۆ ئەوەی بەرپەرچی هەرشتێک، هەرگۆتارێک، هەرهاوکێشەیەکی سیاسی و کۆمەڵایەتی و فەرهەنگی بداتەوە کە خودی خۆی بەدڵی نییە. لەبیرمان نەچێت، پڕۆژەی مێینە ئامانجی پێکا، تەنافی پۆشاکەکان لەشەقامی سالم لابرا، بەڵام بۆ هەمیشە لەمێشکی مرۆڤگەلێکی پوچگەرای کورددا دەمێنێتەوە، کە بەشێوەیەکی نەزانی و دوور لە زانیاری، بەرپەرچی پڕۆژەکەیدایەوە.


ئاژانسی ده نگو باسی کوردستان: لەو کاتەی شێخ سەعیدی پیران\nلە زینداندابوو،دوو سەربازی تورک دەچنە لای شێخ و پێی دەڵێن : شێخ ئێستا عیسمەت پاشا دێت و توش داوای لێخوشبوونی لێ بکە و ئازاد\nدەکرێیت.شێخ لە وەڵامدا گووتی:من داوای لێخوشبوون تەنھا لە خودادەکەم و ھیچیتر،من ھیچ کارێکی ھەڵەم نەکردووە\nکە داوای خوشبوون بکەم و وە بەو عیسمەتەش بڵێن گەر لەم زیندانە دەرچم دووبارە دەست دەکەم بە خەبات و لەپێناو گەلەکەم دەجەنگم جارێکی تر.\nدواتر قسەکانی شێخ بۆ عیسمەت پاشا دەبردرێن و پاشاش دێتە زیندان بۆ دیتنی شێخ.عیسمەت پاشا بە شێخ سەعید دەڵێت: داوای لێخوشبوون بکە و دان بنێ بە پەشیمانیت بێ دوو دڵی ئازادت دەکەم،\nبەڵام شێخ ووتی:من کوردم،خوێنی کوردم لە لاشەدایە،تا دەمرم ھەر کورد دەبم،تو کاتی خوت بەھەدەر دەدەی من ھەرگیز بۆ ساتێکی ئازادی ھەوای خیانەت ھەڵنامژم،بمکۆژن من سود بە ئێوە نا گەیینم!\n٤٠ ڕۆژ دواتر شێخ و چەند ھاوەڵێکی لە سێدارەدران.\nله لایه‌ن ئاژانسی ده نگو باسی کوردستان ajansknews kl. ۱۰/۲۹/۱۳۹۷ ۰۷:۳۳:۰۰ قبل‌ازظهر


خەڵک بە دەنگی خۆیان چارەنووسی وڵات دەنووسنەوە - Mehr News Agency\nAP ١٤٠٠ Shahrivar ٢٦\nAP ١٤٠٠ Khordad ٢٦ ١٩:١٩\nNews Code 37799\nخەڵک بە دەنگی خۆیان چارەنووسی وڵات دەنووسنەوە\nلێدوانی تەلەڤیزیۆنیی ئایەتوڵڵا خامنەیی لە سەروبەندی بەڕێوە چوونی هەڵبژاردنەکان چەند خولەک پێش ئێستا دەستی پێکرد.\nبە ڕاپۆرتی ئاژانسی هەواڵی مێهر، لێدوانی ئایەتوڵڵا خامنەیی لە سەروبەندی بەڕێوە چوونی سێزدەهەمین خولی هەڵبژاردنەکانی سەرۆک کۆماری و شەشەمین خولی هەڵبژاردنەکانی شۆراکانی ئیسلامی شار و گەند، دوانیوەڕۆی ئەمڕۆ چوارشەممە بە شێوەی ڕاستەوخۆ لە تەلەڤیزیۆن دەستی پێکرد.\nگرینگترین قسەکانی ئایەتوڵلا خامنەیی بە شێوەی خوارەوەیە:\nکاری خەڵک بەشداری و جۆری بەشداری و هەڵبژاردن دەبێت. هیواارین بتوانین بە باشترین شێوەی لە ئەو بوارە ئامادە بین...\nبەدڵنیاییەوە چارەنووسی وڵات لە ئەم ماوە زمەنیەدا لە هەموو بوارەکان لەوانە ئابووری و ئاسایش و تەندروستی پێوەندی بە کارێکەوەیە کە لە ئێوەی خەڵکی ئازیز لە ڕۆژی هەینی ئەنجامی دەدەن. واتا ئێوە بە دەنگی خۆتان چارەنووسی وڵات دیاری دەکەن.\nکۆماری بوون لە دەسەڵاتی ئیسلامی ، بە بەشداری خەڵک دێتە دی\nهەموو ناوەندەکانی دەسەڵاتی شەیتانی لە جیهان کە دژایەتی دەکەن لەگەڵ کۆماری ئیسلامی لەگەڵ هەڵبژاردنیش دژایەتی دەکەن. لە هەموو ئەو هەڵبژاردنانە ئامێری سیاسی و مێدیاییان بەدوای ڕووخانی بیر و ورەی خەڵک دژی هەڵبژاردنە تا ئیزن نەدەن گەورەیی هەڵبژاردنەکان، خۆی بنوێنێت.\nلە ماوەی ئەو ساڵانە هەڵبژاردنەکان لە کاتی دیاری کراودا بەڕێوە چووە و یەک ڕۆژیش دوانەکەوتووە. لە هیچ شوێنێک لە جیهان ناتوانن وڵاتێک بدۆزنەوە کە هەڵبژاردنەکانی ئەوەندە لەلایەن دوژمنەوە بخرێتە ژێر وردبینیەوە.\nدوژمنان بەدوای شێواندنی هەڵبژاردنەکانن\nلە هەڵبژاردنەکانی ڕۆژی هەینی ، مێدیاکانی ئەمریکا، بریتانیا و چەتەکانیان خۆیان دەکوژن بۆ ئەوەی کە بتوانن هەڵباژردنەکانی ئێمە ببەنە ژێر پرسیارەوە و بەشداری خەڵک کەمڕەنگ بکەنەوە و بە شێوەیەک لە شێوەکان تۆمەتباری بکەن.\nئامانجی ئەوان ئەوەیە کە هەڵبژاردنەکان بە شێوەی شیاو بەڕێوە نەچێت و خەڵک دوور بکەونەوە لە دەسەڵات. ئاڵبەت خەڵک گوێیان لێ ناگرن. گرووپگەلێکی تایبەت، هەر قسەکەی ئەوان دووپات دەکەنەوە، کارێکمان بە ئەوانەوە نییە بەڵام خەڵک نیشانیان دا پێچەوانەی دوژمن کار دەکەن. لە ئەو هەڵبژاردنانەش بەشداری دەکەن.\nدوژمنانی دین و ئێران دژی هەڵبژاردنن\nدوژمنانی دین و ئێران دژی هەڵبژاردنەکانی ئێوە خەڵکی ئێرانن. هەموو کەسانێک کە دەیانەوێت کاری باش ئەنجام بدەن، ئەوە بزانن کە بەشداری لە هەڵباژردن کارێکی چاکە.\nئەگەر خەڵک کەمتر لە هەڵبژاردن بەشداری بکەن، لە ئەو لایەوە گوشاری دوژمن زیاد دەبێت.\nئەو سەرۆک کۆمارەی کە ڕۆژی هەینی هەڵدەبژێردرێت، ئەگەر بە زۆرینەی دەنگ هەڵببژێردرێت، پشتیوانییەکی پتەو دەبێت و کارگەلێکی گەورە ئەنجام دەدات.\nهەندێک لە وڵاتان دەڵێن کە هەڵبژاردنەکانی ئێمە نادیمۆکراتیکە.\nئەوانەی کە لە بەشداری لە هەڵبژاردنەکان گومانیان هەیە، چینە هەژارەکانی کۆمەڵگایە و چاوەڕوانی نابەجێشیان نییە چونکوو داواکارییەکانیان نەهاتووەتە دی. بەڵام دەنگنەدان هیچ کێشەیەک چارەسەر ناکات، گلەیی و رەخنەکانیان قبوول دەکەین، بەڵام بەشداری نەکردن بەبۆنەی ئەو رەخنە و گەلەییانەم قبووڵ نییە.\nهەندێک کەس بە شرۆڤەی هەڵە دەیانەوێت خەڵک بێ هیوا بکەن. لە دوژمنان شتێک جودا لە ئەوە چاوەڕوانی ناکرێت بەڵام لە ناوخۆ هەندێک کەس بە ڕەش بینی و شرۆڤەی لاواز قسەگەلێک دەکەن کە خەڵک بێ هیوا دەکەن. ئەوە هەڵەیە.\nوێڕای ماندوو نەبوونی بەرپرسانی هەڵبژاردنەکان، پێیان دەڵێین کە هەوڵی پێویست بدەن بۆ تەندروستی خەڵک لە کاتی بەشداری لە هەڵبژاردنەکان چونکوو بەشداری خەڵک لە هەڵبژاردنەکان نابێت خەسار لە توندروستی کۆمەڵگا بدات.\nبەرپرسان بەرەنگاری هەر جۆرە لادانێک بن.\nموحەمەد باقر قاڵیباف


دانوستان لەگەڵ ئەمریکا قەدەغەیە/ئیزن نادەین ئاژانس سنووری خۆی ببەزێنێت - Mehr News Agency\nAP ١٣٩٩ Tir ١ ١٢:٢٠\nNews Code 32900\nسەرۆکی مەجلیسی ئێران:\nدانوستان لەگەڵ ئەمریکا قەدەغەیە/ئیزن نادەین ئاژانس سنووری خۆی ببەزێنێت\nسەرۆکی مەجلیسی ئێران وتی: دانوستان لەگەڵ ئەمریکا تەواو لە زەرەری ئێمەیە و قەدەغەیە و دانوستان لەگەڵ وڵاتانی ئەورووپی ئەبێ لە ئەوپەڕی بێ متمانەیی ئەنجام ببێت.\nبە ڕاپۆرتی ئاژانسی هەواڵی مێهر، موحەمەد باقر قاڵیباف لە قسەکانی ئەمڕۆی لە مەجلیسی شوورای ئیسلامی وتی: لە ڕۆژانی ڕابردوو وڵاتانی ڕۆژاوایی بەتایبەتی ئەمریکا و هەندێک وڵاتی ئەورووپی جارێکی دیکە شوناسی ڕاستەقینە و بێ متمانە و دوژمنانەی خۆیانیان پێمان نیشان دا و سەلماندیان کە ئێمە هیچ ڕێگایەک جگە لە بەرخۆدانی زیرەکانە و شۆڕشگێرانەمان نییە.\nناوبراو وتیشی: ئەمن ڕاشکاوانە ڕایدەگەیێنم کە ئەمڕۆ لە نێو بەرپرسانی دەسەڵاتی ئیسلامی لە ئەو بوارەوە کە ئەمریکا و ئیسرائیل ناتوانن بگەنە ئامانجەکانی خۆیان لە ناوچەکە و لە ئاستی نێودەوڵەتیش، کۆدەنگی هەیە و بە هیچ لەونێک و لە هیچ دۆخێکدا، ئیزنی هاتنە دەرەوە لە چوارچێوی یاسایی نادەینە ئاژانسی وزەی ناڤۆکی.\nقاڵیباف جەختی کرد: ئێمە دژی دیپلۆماسی و دانوستان نین بەڵام پێمان وایە کە دانوستان لەگەڵ ئەمریکا تەواو لە زەرەری ئێمەیە و قەدەغەیە و دانوستان لەگەڵ وڵاتانی ئەورووپی ئەبێ بە ئەو پەڕێ بێ باوەریەوە ئەنجام ببێت.


سمیناری توندوتیژی و کاردانەوەی لە سەر ژینگە لە شاری مەریوان بەرێوە چوو | JINGEWAN ژینگەوان\nHome ژینگه ئاژه‌ڵ و گیانله‌به‌ران سمیناری توندوتیژی و کاردانەوەی لە سەر ژینگە لە شاری مەریوان بەرێوە...\nسمیناری توندوتیژی و کاردانەوەی لە سەر ژینگە لە شاری مەریوان بەرێوە چوو\nبەپێی هەواڵی ماڵپەری ژینگەوان، ۷ی بەفرانباری ۲۷۱٦ی کوردی ئەنجۆمەنی ئەدەبی و ئەنجۆمەنی سەوزی چیای شاری مەریوان لە درێژەی کار و چالاکییەکانی خۆیاندا سمینارێکی هاوبەشیان لە ژێر ناوی” توندوتیژی و کاردانەوە لە سەر ژینگە” بەرێوە برد.\nئەم سمینارە بە سەر سێ پانێل دابەش کرا بوو، کە لە پانێلی یەکەمدا لەلایەن کە محەمەدی دانش ئەندامی ئەنجۆمەنی سەوزی چیا باسێک لە سەر ئاژەڵ ئازاردان توندوتیژی دژ بە ئاژەڵان باس کرا، کە لە باسەکەیدا باسێک لە سەر پێگەو ڕۆڵی مرۆڤ لەو بۆارەدا هەروەها باسێک لە رووداوەکانی ماوەی رابردوو بە تایبەت سەربازی فیداکاری شاری مەریوان کاک محەمەد باختر کە لە کاتی زرگار کردنی سەگێک لاقێکی خۆی لە دەستدا کرد.\nلە بەشی دووهەمی ئەم سمینارەدا لەلایەن کاک مۆزەغەر وەیس پەنا باسێک لە سەر “ژینگەی شاری توندوتیژی” پێشکەش بەبشداران کرا، لە پانێلی کۆتایی ئەم سمینارەدا لەلایەن کاک ئیرەج قادری باسێک لە سەر ” قەیرانی ئاو توندوتیژی” باسکرا، کە لەلایەن کۆر گێرانەوە بە چڕی باس لە درۆست بوونی پاڵاوگەی نەوت لە نزیک گۆلی زرێبار هەروەها لایەنە نەگێتیڤەکانی ئەم پاڵاوگە لەلایەن پانێل گێران هەروەها بەشدارانەوە خرایە بەر باس.\nجێگای ئاماژەیە لە بەشی کۆتایی ئەم سمینارە لەلایەن ئەنجۆمەنی سەوزی چیای شاری مەریوان لەوحی رێز لێنان پێشکەش بە بنەماڵەی سەربازی لە خۆبردووی شاری مەریوان کرا.\nئەنجۆمەنی سەوزی چیا لە چەند ڕۆژی رابردووا لە کاتی گەرانەوە ئەو سەربازەی خەڵکی مەریوان بە هاوکاری خەڵکی ئەو شارە رێورەسمێکی بەشکۆیان بۆ پێشوازی لە محەمەد باختر کە لە کاتی زرگار کردنی سەگێک لە پادگانی عەجەبشێری لاڤێکی خۆی لە دەستدا.\nشایانی باسە هەر لەم سمینارەدا لەلایەن ئەنجۆمەنی سەوزی چیا رێز لە کار و چالاکی کۆمەڵێک لە چالاکانی ژینگەپارێزی ئەو شار بە تایبەت شەریف باجوەر، کەماڵ راست خانە، هەروەها ژن مێردێکی ئەو شارە گرت.\nکەماڵ راست خانە لە ماوەی رابردوودا بە مەبەستی رێزگرتن لە محەمەد باختر مەودای نێوان مەریوان تا نەخۆشخانەی تەورێزی بە پاسکیل بری.\nئەنجوومەنی سەوزی چیا\nPrevious articleبنەماکانی مافی منداڵان چیین؟ لە وتووێژ لەگەڵ خەلیل خاوەریان چالاکی مافی منداڵان\nNext articleمعرفی گیاه دارویی بلوط


قوربانیانی خواردنەوەی کحوول لە ئێران گەیشتە ٣٤٠ کەس\n2020-04-05 [03:12 AM]\nبە گوێرەی ئەو هەواڵانەی لە ئێرانەوە دەگەن، دوای بڵاوبوونەوەی ڤایرۆسی کۆرۆنا لەم وڵاتە، ٣٤٠ کەس به هۆی خواردنەوەی کحوول گیانیان لەدەست داوە.\nبەشی فریکەوتنی نەندروستیی پارێزگای فارس کە شاری شیراز نێوەندەکەیەتی، رایگەیاندووە لە رۆژنای رابردوودا ٧١١ کەس به‌هۆی ژاراوی بوونی بە کحوول سەردانی نەخۆشانەکانی شیرازیان کردووە و لەم ژمارەیە ٨٩ کەسیان گیانیان لەدەست داوە.\nمێهرداد بابایی سەرۆکی نێوەندی بەڕیوەبەرایتەیی رووداوە نەخوازراوەکان و خزمەتگوزارییە خێراکانی پزیشکیی پارێزگی ئەلبورزیش کە نێوەندەکەی شاری کەرەجە، ئەمڕۆ یەکشەممە رایگەیاند: ژمارەی ئەو کەسانەی بە خواردنەوەی کحوولی ساختە مردوون، گەیشتووەتە ٣٧ کەس.\nبە پێی لێدوانی بەرپرسانی پارێزگاکانی ئێران لەماوەی چەند رۆژی رابردوودا کۆی ئەوکەسانەی بە خواردنەەوی کحوول مردوون، گەیشتووەتە ٣٤٠ کەس.\nدوای بڵاوبوونەوەی ڤایرۆسی کۆرۆنا لە ئێران، زۆرکەس پێیانوایە خواردنەوەی مەی و ئەو کحوولەی تێیدایە پێش بە گواستنەوەی ڤایرۆسەکە دەگرێت. لە ئێران بە هۆی نەبوونی مەی لە بازاڕەکان، خەڵک روو دەکەنە مەشروبی دەستکرد و خواردنەوەی مێتانۆل کە کۆێربوون و مردنی مرۆڤی لێدەکەوێتەوە.\nئەم هەواڵە 1150جار خوێندراوەتەوە


سعودیه له ئه‌مریکاوه هــێـرش ده‌کـاته سه‌ر نه‌یارانی\nسعودیه له ئه‌مریکاوه هــێـرش ده‌کـاته سه‌ر نه‌یارانی   10/8/2017\nله‌درێژه‌ی ململانێکانی نێوان عه‌ره‌بستانی سعودیه و نه‌یارانی به‌تایبه‌تی ئێران و قه‌ته‌ر، باڵیۆزی سعودیه له واشنتۆنه‌وه هێرش ده‌کاته سه‌ر ئه‌و دوو ده‌وڵه‌ته‌و به ترسێکی گه‌وره‌یان بۆسه‌ر ئاسایشی نیشتمانی خۆیان داده‌نێت.\nهه‌میشه باڵیۆزه‌کانی عه‌ره‌بستانی سعودیه له ئه‌مریکا جێگه‌ی بایه‌خی میدیاکانی جیهان بوون چونکه واشنتۆن وه‌کو په‌نچه‌ره‌یک وابووه، بۆ ده‌رخستنی سیاسه‌تی ده‌ره‌کی سعودیه. له‌هه‌مانکاتیشدا پێگه‌ی به‌هێزیان له‌ناو حکومه‌تی سعودیه هه‌بووه. خالید بن سه‌لمان بن عه‌بدولعه‌زیز که باڵیۆزی نوێی سعودیه‌یه‌و جێگه‌ی عادل جبیر وه‌زیری ده‌ره‌وه‌ی سعودییه‌ی گرته‌وه، جگه‌له‌وه‌ش کوڕی مه‌لیک سه‌لمانه، له لێدوانێکیدا بۆ رۆژنامه‌ی « واشنتۆن پۆست» هێرشی توندی کرده سه‌ر قه‌ته‌ر و ئێران و به‌سه‌رچاوه‌ی مه‌ترسی بۆسه‌ر وڵاته‌که‌ی دانا.\nله باره‌ی ته‌نگه‌ژه‌ی قه‌ته‌ره‌وه خالید بن سه‌لمان ووتی: پێم وایه سیاسه‌ته‌کانی قه‌ته‌ر بوونه‌ته ترسێکی گه‌وره بۆسه‌ر ئاسایشی نیشتمانیمان، به‌تایبه‌تی کاتێک قه‌ته‌ر ده‌ستده‌خاته ناو کاروباری ناوخۆمان و پشتگیری هێزه توندڕه‌وه‌کان ده‌کات.\nکێشه‌ی سوریاو عیراق\nله‌درێژه‌ری لێدوانه‌که‌یدا رایگه‌یاند: قه‌ته‌ر له سوریا پشتگیری کۆمه‌ڵێک رێکخراوی ده‌کات که سه‌ر به قاعیده‌ن ، هه‌روه‌ها له عیراقیش پشتگیری کۆمه‌ڵێک میلیشیای تیرۆریستی ده‌کات. راشیگه‌یاند: هیوادارین قه‌ته‌ر له پشتگیریکردنی تیرۆر بوه‌ستێت.\nسعودیه له‌ریزی پێشه‌وه‌ی جه‌نگه\nله‌باره‌ی جه‌نگ له‌دژی تیرۆره‌وه، جیاوازی رۆڵی سعودیه و قه‌ته‌ر، خالید  بن سه‌لمان رایگه‌یاند: حکومه‌تی عه‌ره‌بستانی سعودیه له‌ریزی پێشه‌وه‌ی جه‌نگ له‌دژی تیرۆره. وتیشی: پێده‌چێت هه‌ندێک که‌س له چه‌ند وڵاتێکی جیاوازدا پشتگیری تیرۆر بکه‌ن، به‌ڵام کێشه‌ی قه‌ته‌ر له‌وه‌دایه که حکومه‌ت خۆی پشتگیری تیرۆر ده‌کات.\nله‌باره‌ی په‌یوه‌ندی نێوان سعودیه‌و ئه‌مریکاشه‌وه باڵیۆزه‌که‌ی سعودیه رایگه‌یاند: له‌سایه‌ی ئیداره‌ی سه‌رۆک تره‌مپ، په‌یوه‌ندیی نێوان عه‌ره‌بستانی سعودیه‌و ئه‌مریکا پێشکه‌وتنی گه‌وره‌ی به‌خۆوه بینیوه. وتیشی: سه‌رۆک تره‌مپ زۆر به‌جددیه‌وه کار له‌گه‌ڵ هاوپه‌یمانه‌کانی له‌ناوچه‌که ده‌کات، بۆ ئه‌وه‌ی به‌ره‌نگاری سیاسه‌تی فرانواخوازی ئێران و پشتگیریکردنی تیرۆر له‌ناوچه‌که ببنه‌وه. راشیگه‌یاند: ئێمه زۆر دڵشادین به سیاسته‌کانی ئێستای ئه‌مریکا له‌ناوچه‌که.\nله‌باره‌ی ئێرانیشه‌وه خالید بن سه‌لمان رایگه‌یاند: ئێران چه‌ندینجار هه‌ڕه‌شه‌ی داخستنی که‌نداوی عه‌ره‌بی کردووه، هه‌رئه‌مه‌ش وایکردوو ته‌واوی جیهان، به عه‌ره‌بستانی سعودیه‌شه‌وه، هه‌ست به‌ترس و دڵه راوکێیه‌کی زۆر بکه‌ن، چونکه گه‌رووی هورمز ته‌نها بۆ ئابووری ئێمه گرنگ نییه، بگره بۆ هه‌موو ئابووری جیهان گرنگه.\nهه‌ڕه‌شه‌یه بۆسه‌ر ئاسایشی جیهان\nله کۆتایی لێدوانه‌که‌یدا خالید بن سه‌لمان رایگه‌یاند: ئه‌مریکا و هاوپه‌یمانه‌کانی زۆرباش درک به‌و هه‌ڕه‌شه گه‌وره‌یه ده‌که‌ن، که‌ئێران ده‌یکاته سه‌ر ئاسایشی نێوده‌وڵه‌تی. راشیگه‌یاند: ئێمه وه‌کو عه‌ره‌بستانی سعودیه ئاماده‌ین له‌گه‌ڵ ئه‌مریکادا پێکه‌وه کاربکه‌ین، بۆ سنوردانان بۆ هه‌ڵسووکه‌وت و سیاسه‌تی فراوانخوازی ئێران له‌ناوچه‌که و له‌جیهاندا.\nسه‌رچاوه:الانصات المرکزی. العدد. 6711. 9-8-2017


"حکومەت فێڵى لەو خێرخوازانە کرد کە پارەیان بەخشى بۆ دروستکردنى نەخۆشخانەى کۆرۆنا لە هەولێر" | تۆڕی هەواڵی سلێمانی\nHome›هەواڵ›کوردستان›“حکومەت فێڵى لەو خێرخوازانە کرد کە پارەیان بەخشى بۆ دروستکردنى نەخۆشخانەى کۆرۆنا لە هەولێر”\n“حکومەت فێڵى لەو خێرخوازانە کرد کە پارەیان بەخشى بۆ دروستکردنى نەخۆشخانەى کۆرۆنا لە هەولێر”\nتەواونەبوونى نەخۆشخانەى کۆرۆنا لە شارى هەولێر لەدواى پێنج مانگ ، لەکاتێکدا تەنیا ماوەى 45 رۆژى بۆ دیاریکرابوو مشتومڕى زۆرى دروستکردووە، ئەندامێکى لیژنەى تەندروستى پەرلەمانى کوردستانیش دەڵێت: “”حکومەتى هەرێم فێڵى لەو خێرخوازانە کردووە کە پارەیان بەخشى بۆ دروستکردنى نەخۆشخانەى کۆرۆنا”.\nنەخۆشخانەى تایبەت بە کۆرۆنا لە شارى هەولێر لە 16ى ئازارى ئەمساڵ لە لایەن فرسەت سۆفى، پارێزگارى هەولێر و دلۆڤان محەمەد، بەڕێوەبەرى تەندروستى هەولێرەوە بەردى بناغەى دانرا، نەخۆشخانەکە لە 72 قەرەوێڵە پێکهاتووە و تێچووەکەى کە لەلایەن خێرخوازانەوە دابینکراوە کە ملیارێک و 200 ملیۆن دینارە، هاوکات بڕى ملیارێک و 300 ملیۆن دیناریش بۆ ئامێر و پێداویستییەکانى دابینکراوە، ئەم پرۆژەیە بە وتەى پارێزگار و بەڕێوەبەرى تەندروستیی هەولێر “بڕیاربوو لە ماوەى 45 رۆژدا تەواوبکرێت”، بەڵام پاش تێپەڕینى پێنج مانگ و 16 رۆژ هێشتا نەخۆشخانەکە تەواونەکراوە.\nلەو بارەیەوە غازی عەلی، ئەندامی لیژنەی تەندروستیی لە پەرلەمانی کوردستان بە SNNی راگەیاند: ” لەراستیدا هیچ وادەیەک بۆ تەواوکردنی نەخۆشخانەی کۆرۆنا لە هەولێر دیارینەکراوە، هۆکارەکەشی بۆ ئەوە دەگەڕێتەوە حکومەت فێڵی لەو خێرخوازانە کردووە كە پارەیان بەخشیووە بۆ دروستکردنى نەخۆشخانەکە، چونکە ئەوکاتە خێرخوازان پارەیان بۆ نەخۆشخانەکە دابینکرد بۆ ئەوەى گیانی تووشبووانی کۆرۆنا نەکەوێتە مەترسیەوە لەکاتى خۆیدا تەواوبێت، بەڵام حکومەت نەخۆشخانەکەى کردە پرۆژەیەکى درێژخایەن”.\nوتیشی: “حکومەت باکی بە گیانى نەخۆشانى کۆرۆنا نییە، چونکە ئەگەر لە خەمی نەخۆشەکاندابووایە پلانی دروستکردنی ئەو نەخۆشخانەیەى نەدەگۆڕی و لە وادەی خۆیدا تەواوی دەکرد”.\nئەو ئەندامەى لیژنەى تەندروستیى لە پەرلەمانى کوردستان رەخنە لە کەرتى تەندروستى هەرێم دەگرێت و ئاماژە بەوەشدەکات :”حکومەت لە بواری تەندروستیدا شکستیهێناوە و توانای بەڕێوەبردنی کەرتی تەندروستی نەماوە، هەربۆیەشە هەوڵدەدات کەرتی تەندروستی لە گشتیەوە بکاتە تایبەت”.\nپێشتر SNN لە بەدواداچوونێکى تایبەتدا نیگەرانى هاووڵاتیانى شارى هەولێرى بڵاوکردەوە لە تەواونەکردنى نەخۆشخانەى کۆرۆنا لەکاتى خۆیدا، چونکە ئەوان پێیانوابوو، “تەواونەکردنى ئەو نەخۆشخانەیە بووەتە هۆکارى تەرخانکردنى نەخۆشخانە گشتییەکان بۆ کۆرۆنا، بەمەش ئەو هاووڵاتییانەى کە تووشى نەخۆشى تر دەبن یان کێشەى تەندروستى تریان هەیە جگە لە کۆرۆنا ناچارن روو لە نەخۆشخانە تایبەتەکان و کلینیکە تایبەتەکان بکەن”.\nپێشتر لە بارەى کەیسى ئەو نەخۆشخانەیەوە دلۆڤان محەمەد، بەڕێوەبەری گشتی تەندروستیی هەولێر بە SNNی راگەیاند: ” لە ئێستادا پەیکەرى بیناى نەخۆشخانەکە وەک قۆناغێکى سەرەتایی تەواوبووە، بەڵام کاتى تری پێویستە بۆ ئەوەی تەواو بکرێت”.\nبەڕێوەبەرى گشتى هەولێر ئاماژە بە تەواونەبوونى نەخۆشخانەکە لەکاتى خۆیدا کرد و روونیکردەوە: “راستە لە وادەی خۆیدا تەواونەکراوە، بەڵام بڕیارمانداوە نەخۆشخانەکە بە تەنیا بۆ کۆرۆنا نەبێت، بەڵکو بۆ نەخۆشییە گوزاروەکانیش بێت لەو سنوورە”.\nله سه‌عدییه ئاواره عه‌ره‌به‌كان گه‌ڕانه‌وه و كورده‌كانیش به یه‌كجارى ناوچه‌كه‌یان جێهێشتووه


ئەرشیفی بابەتەکان – پەڕە 167 – hkkurdistan\nHome 6 ئەرشیفی بابەتەکان (page 167)\nمەنسور حیکمەت کێ بوو؟\nحوزه‌یران 16, 2015\t0\nمەنسور حکمەت(ژۆبین ڕازانی ١٩٥١- ٢٠٠٢) لاوژە جەواد: مەنسور حیکمەت ( ژوبین رازانی) لەدایکبوی ساڵی 1951 ەو لە ڕۆژی 4/7/ 2002 بە نەخۆشی شێرپەنجە بۆ هەمیشە چاوی لەیەک نا. مەنسور حیکمەت ژیانێکی کورت بەڵام پڕ لە خەباتی سیاسی هەبوو، هەر لەناوەڕاستی حەفتاکانەوە دەستدەکات بە دیراسەی زانستیانەی مارکسیزم و بە توندی ڕوبەڕوی سەرجەم مەیل و گرایشە باوەکانی ئەو سەردەمە دەبێتەوە، بە داڕشتنێکی …\nهەلبژاردنەكاني توركيا وهەلۆیست لە بەرامبەر هەدەپە!\nموئەیەد ئەحمەد ئاكامی هەلبژاردنەكاني ٧ ژوونی ٢٠١٥ي توركيا بوته هۆی ئەوەی كە حزبەکەی ئوردوگان AKP (ئەکەپە) زورنيەی پەرلماني لە دەست بدا وتەنها %40 دەنگەکان بهينێ. وهەروەها لە نیوان ٣ حزبە سەرکیەکانی تردا HDP (هەدەپە) زياتر لەوەي كە چاوەروان دەكرا %13 دەنگەکانی هيناوە. بەرزبونەوەی دەنگەکانی هدەپە وسەرکەوتنی ئەم حزبە لە هەلبژاردنەکانی ئیستای تورکیادا ئالوگۆریکی جدی لە پرۆسەی سیاسی ئەو وولاتەو توازنی …\nڕاگەیاندنی کۆتاییهاتنی پلنیۆمی هەژدەهەمی کۆمیتەی ناوەندی حزبی کۆمۆنیستی کرێکاریی کوردستان!\nئایار 31, 2015\t0\nڕۆژی هەینی ڕێکەوتی ٢٩/٥/٢٠١٥ بەبەشداری زۆرینەی ئەندامانی کۆمیتەی ناوەندی حزب، کۆمیتەی ناوەندی حزبی کۆمۆنیستی کرێکاریی کوردستان هەژدەهەمین پلنیۆمی خۆی بەست.سەرەتا پلنیۆم بەدەقیقەیەک ڕاوەستان بۆ ڕێزلێنان لەژیان و خەباتی هاوڕێیانی گیانبەختکردووی ڕێگای ئازادی و سۆسیالیزم و بەسرودی ئەنتەرناسیونال دەستی پێکرد.پاشان گفتوگۆ لەسەر بەرنامەی کاری پلنیۆم کراو سەرئه‌نجام ئەم بەندانەی خوارەوە وەک بەرنامەی کاری کۆبوونەوەکان دیاریکران: ١/ راپۆرتی دەورەیی کارو هەڵسورانی ئۆرگانەکانی …\nهەڵبژاردنەکانی تورکیاو جێگاورێگای هەدەپە!\nئایار 29, 2015\t0\nموحسین کەریم هیچ کاتێك پرسی هەڵبژاردنی ووڵاتێکی ناوچەکە کە کوردی تێدا دەژی، بە ئەندازەی هەڵبژاردنەکانی ئەمجارەی تورکیا نەبۆتە جێگای سەرنج و هەڵوێستگیری لایەنە سیاسیە ناسیۆنالیستەکانی کوردو رۆشنبیرانی ناسیۆنالیست‌و بگرە بەشێکیش لەوانەی خۆیان لەسەر چەپ‌و کۆمۆنیزم هەژماردەکەن. ئەوەی ئەو تایبەتمەندیەی بەم هەڵبژاردنەی تورکیا داوە، بەشداریکردنی ناسیۆنالیزمی کوردە لە قەوارەی حیزبێکی سیاسیدا بۆیەکەمجار لە مێژووی هەڵبژاردنە پەرلەمانیەکانی تورکیادا ئەویش پارتی دیموکراسی خەڵك(HDP) …\nکارنامه‌ی کاره‌ستباری ئه‌حزابی ناسیونالیستی کورد و خۆشخه‌یاڵی پێیان!\nئایار 28, 2015\t0\nعرفان کریم arfan96@yahoo.de مه‌به‌ستمان له هه‌ڵه‌ی کاره‌ساتبار، په‌یوه‌ندی به‌و ڕاستیه‌وه هه‌یه که نابێت جه‌ماوه‌ر ببێته قوربانی دووباره‌کردنه‌وه‌ی هه‌ڵه‌ی سیاسی و هه‌ڵوێست وه‌رگرتنه‌وه‌ی نادروست، هه‌ڵه‌یه‌ک که ڕه‌نگه چاره‌نوس و ئاینده‌ی کۆمه‌ڵگا بۆ ده‌یان ساڵی دیکه له‌نێو تاریکی و نائومێدیدا، به‌قه‌تیسی بهێڵێته‌وه، ئه‌م ڕاستیه‌ش بۆ جه‌ماوه‌ر و خه‌ڵکی کوردستان جۆرێک له تایبه‌تمه‌ندی خۆی هه‌یه، بزوتنه‌وه‌ی ناسیونالیزمی کورد ئه‌و بزوتنه‌وه سیاسی و …\nراگەیاندنی حزبی کۆمۆنیستی کرێکاریی کوردستان\nئایار 25, 2015\t0\nسەبارەت بە شەڕی نێوان پەکەکەو حیزبی دیموکراتی کوردستانی ئێران! سەر لەبەیانی ئەمڕۆ ٢٤/٥/٢٠١٥ لەناوچەی کێلەشین لەسەر سنوری نێوان کوردستانی عێراق‌و ئێران، شەڕ لە نێوان هێزەکانی پەکەکەو ژمارەیەك چەکداری حیزبی دیموکراتی کوردستانی ئێران کە دەیانویست لەوناوچەیە جێگیر بن، رویدا کە بوە هۆی کوژرانی دوو کەس لە چەکدارەکانی حیزبی دیموکراتی کوردستانی ئێران و برینداربوونی ژمارەیەکی دیکە. بەپێی راگەیەنراوی فەرمی پەکەکە پێشمەرگەکانی حیزبی …\nوروژاندنی پرسی “پۆستی سەرۆکی هەرێم و دەستور” تەنها بۆ درێژکردنەوەی دەسەلاتی گەندەڵی بۆرژوازی کوردە بەسەرسەری خەڵکی کوردستانەوە!\nئایار 21, 2015\t0\nدوای دووساڵ تێپەربوون بەسەر ئەو کێشمەکێش‌و ململانێیەی لەجەرگەی هەڵبژاردنەکانی پەرلەمانی کوردستاندا لە نێوان حزبە بۆرژوا ناسیۆنالیست‌و ئیسلامیەکان لەسەر ڕەشنوسی دەستوری هەرێم‌و درێژکردنەوەی ماوەی ویلایەتەکەی مەسعود بارزانی بەڕێوەچوو، جارێکی تر ئەم پرسە کەشوهەوای سیاسی کوردستانی داگیرکردۆتەوە‌و بووە بە بابەتیکی گرنگی ململانێ‌و دانوسانی نێوان حیزبە دەسەڵاتدارەکانی بۆرژوازی کورد، بەو جیاوازیەوە کە ئێستا هەرسێ حیزبی ئۆپۆزیسیۆنی پێشوو (گۆڕان‌و یەکگرتوو و کۆمەڵی ئیسلامی) لەگەڵ …


تورکیا و ئەردۆگان بە ناچاری چۆک دادەدەن لەبەردەم فشارەکانی ئەمریکادا ! – Standard Kurd\nتورکیا و ئەردۆگان بە ناچاری چۆک دادەدەن لەبەردەم فشارەکانی ئەمریکادا !\nلەلایەن ستاندار Posted on تشرینی یه‌كه‌م 11, 2018 3449 جار بینراوە 0 سەرنج\n• کێشە و ناکۆکیەکانی نێوان تورکیا و ئەمریکا دەگەڕێتەوە بۆ سەرەتای ساڵی ٢٠٠٣ و پێش ١٥ ساڵ بەھۆی ڕێگەنەدانی تورکیا بە سوپای ئەمریکا و ھاوپەیمانان بۆ ھاتنە ناوەوەی عێراق لە ڕێگەی خاکی تورکیاوە.. ئیدی لەو ساتەوە و ساڵ بەساڵ پەیوەندیەکانیان بەرەو خاوبونەوە و کاڵبونەوە و ساردوسڕی دەچوو، لە ماوەی ئەو ١٥ ساڵەدا چەندین خاڵی ناکۆکی تریش سەریانھەڵدا و ھەموانیان پێکەوە بونە ھۆی ئەوەی کە لە ئێستادا پەیوەندیەکانی ھەردوولا لەو پەڕی خراپیدا بن و ھەردوولاش لەسەر زاری وەزیر و سەرۆکەکانیانەوە ھەڕەشەی گەمارۆ و سزادانی ئەویتر دەکات و بەکرادارەکیش ئەمریکا فشاری زۆری سیاسی و ئابوری و سەربازی خستۆتە سەر تورکیا و کاریگەریەکانیشی لەئێستادا بۆ ھەموان ڕوون و ئاشکران.لەو کێشە و گرفت و خاڵە ناکۆکیانەی نێوان تورکیا و ئەمریکا بریتین لە:\n• کێشەی گروپی خزمەتی فەتحوڵا گویلەن و مانەوەی گویلەن لە ئەمریکا و ڕادەستنەکردنەوەی بە تورکیا.\n• کێشەی دادگایکردنی پاسەوانە تایبەتەکانی ئەردۆگان لەلایەن ئەمریکاوە.\n• کێشەی پشتیوانی تورکیا لە گروپە تیرۆریستیەکانی سوریا و عێراق و دەستوەردانێتی لە کێشەی ئەو دوو وڵاتە بە پێچەوانەی سیاسەت و بەرژەوەندیەکانی ئەمریکاوە.\n• کێشەی وڵاتی قەتەر لەگەڵ سعودیە و ئەوانی تر و پشتیوانی تورکیا بۆ قەتەریەکان.\n• کێشەی دامەزراندن و بەھێزکردنی پەیوەندیەکانی تورکیا لەگەڵ ھەریەکە لە ڕوسیا و ئێران و دژی بەرژەوەندیەکانی ئەمریکا و ھاوپەیمانەکانی لە ناوچەکەدا.\n• کێشەی پشتیوانیکردنی تورکیا بە ئاشکرا و بەنھێنی لە گروپە تیرۆریستەکان.\n• پابەندنەبوونی تورکیا بە گەرمارۆ ئابوریەکانی ئەمریکا بۆ سەر ئێران و بەردەوامبونی لەسەر کڕینی نەوتی ئێرانی.\n• کێشەی تورکیا لەگەڵ ئەوروپیەکان و مەسەلەی بون بە ئەندام بونی لە یەکێتی ئەوروپادا.\n• کێشەی قەتیسکردنی دیموکراسی و ئازادیەکان لە ناوخۆی تورکیادا و گۆڕینی سیستەمی حوکمڕانی لە پەڕلەمانیەوە بۆ سەرۆکایەتی و ھەوڵدانی بۆ تاکڕەوی و بچووککردنەوەی ھێز و حیزبە ئۆپۆزسیۆنەکان.\n• کێشەی ھەرە سەرەکی تورکیاش لەگەڵ دونیای دیموکراسی و ئەوروپی و ئەمریکاشدا بریتیە لە کێشەی کورد و پێشێلکردنی مافە نەتەوەییەکان و ناوزڕاندنیان بە تیرۆریست.\n• کێشەی بانکە تورکیەکان بە ھاوکاریکردنی بانکەکانی ئێران لەمەسەلەی ئاڵوگۆڕی دراودا.\n• دواھەمینیشیان کێشەی کڕینی سیستەمی بەرگری موشەکی s٤٠٠ لە ڕوسیا لەلایەن تورکیاوە.\nبەم شێوەیە ئەم کۆمەڵە کێشە و گرفتە لەسەر ئاگرێکی ھێواش گەشاونەتەوە و گڕیان گرتوە و خەریکە دەست و قاچی ئەردۆگان و تورکیای پێوە دەسوتێت،بەڵام ئەوەی بوە ھۆکاری ھەڵایسانی فشار و شەڕە قسە و تۆمەتبارکردنی یەکتری بە ئاشکرا ،دەستگیرکردنی قەشەیەکی ئینجیلی ئەمریکی بەناو ((ئەندرۆ بڕۆنسۆن))ی تەمەن ٥٠ ساڵەیی بوو لە کۆتایی ساڵی ٢٠١٦ دا کە ٢٣ ساڵە لەتورکیا و لەشاری ئیزمیر دەژی و سەرۆکایەتی کەنیسەیەکی بچوک دەکات کە تەنھا ٢٥ کەسی باوەڕدار دوای کەوتوون.بەتۆمەتی ھاوکاریکردنی گروپی خزمەتی فەتوحوڵا گویلەن و ڕاوەستانی لە پشت کودەتا سەرنەکوتوەکەی ساڵی ٢٠١٦وە ودواتریش دادگایکردنی بەتۆمەتی تیرۆر و پشتیوانی لە PKK. دادگای تورکیا لەدانیشتنی سێیەمیدا ولە ١٨/٧/٢٠١٧دا زیندانیکردنەکەی درێژکردەوە سەرەڕای داواکردنی ئەمریکا بە ئازادکردنی بەڵام تەنھا لەبەر خراپی باری تەندروستی خستیانە ژێر دەستبەسەری زۆرە ملێ لەماڵەکەی خۆیدا.\nلە ئێستادا وابڕیارە کە دانیشتنی چوارھەمی دادگا لە ١٢/١٠/٢٠١٨دا بەڕێوەبچێت و زۆریش لە ئەگەرەکان بۆ ئەوە دەچن کە دادگا بڕیاری ئازادکردنی ئەو قەشەیە بدات کە سەرزارەکی و بە ئاشکرا بۆتە ھۆی نانەوەی ئەو کێشە و گرفتە گەورەیە لەنێوان تورکیا و ئەمریکای بەناو ھاوپەیمانی ستراتیژی لەدوای جەنگی دووەھەمی جیھانیەوە و بەھۆی بونی ھەردوولا وەک ئەندام لە ھاوپەیمانی ناتۆی سەربازیدا بە ڕابەرایەتی ئەمریکا.تورکیایەکێکە لە گەورەترین ئەو وڵاتانەی کە گەورەترین ھەڵگیراوی چەکی ئەتۆمی ئەمریکای تیادایە .\n• ئەوەی جێگەی تێڕامان و ھەڵوێستە لەسەر کردنە ئەوەیە کە سیاسەتی ئەمریکا و ئیدارەی سەرۆک ترامپ زۆر بەجدی گەرەکیانە لە پێگە و نفوزی تورکیا بدەن لەناوچەکەدا و بچوکی بکەنەوە و بیکەنە وڵاتێکی بێ مەترسی،چونکە زۆر باش دەزانن کە سیاسەتەکانی ئەردۆگان بەپێچەوانەی بەرژەوەندیەکانی ئەمریکا و ھاوپەیمانەکانێتی لە ناوچەکەدا بەتایبەتی عەرەبەکانی کەنداو و میسر و ئیسڕائیل و تەنانەت عێراقیش.بۆیە پێدەچێت ھەنگاو و سیاسەتە ھەڵەو تاکتیکیەکانی ئەردۆگان سەری خۆی و تورکیای یەکگرتوش بخوات ،بەوەی قومار بەبەرژەوەندیەکانی لەگەڵ ئەمریکادا دەکات بە پتەوکردنی پەیوەندیە سیاسی و ئابوری و ئەمنیەکانی لەگەڵ ڕوسیا و ئێراندا.بۆیە ئەمریکا و ترامپ گەرەکیانە بەھۆی کێشەی قەشە بڕۆنسنەوە ھەموو کێشەکانیان لەگەڵ تورکیادا یەکلا بکەنەوەو پاکتاوی حساباتی خۆیانی لەگەڵدا بکەن،ئەوەش لە ڕێگەی :\n• سەپاندنی گەمارۆی سیاسی و ئابوری و سەربازی بەسەر تورکیادا.\n• گوشارخستنە سەر تورکیا لەڕێگەی سیاسەتێکی دارایی و نەختینەییەوە کە زیانی گەورە بەتورکیا بگات و بەپراکتیکیش بۆتە ھۆی ئەوەی کە نرخی لیرەی تورکی لە مێژووی خۆیدا و بۆ یەکەم جار ٢٧% نرخەکەی داببەزێت و ١ دۆلار بەرامبەر ٥-٦ لیرە بوەستێتەوە و ئەمەش بۆتە ھۆی دروستبونی ھەڵاوسان و گرانی نرخ و ڕاوەستاندنی زۆرێک لە پڕۆژە گەورە و ستراتیژیەکان.\n• پێنەدان و دواخستنی فڕۆکەی F٣٥ی ئەمریکی بە تورکیا.\n• سەپاندنی سزای دارایی و ئابوری بەسەر ھەردوو وەزیری ناوخۆ و دادی تورکیادا.\n• زیادکردنی تەعریفەی گومرکی لەلایەن ئەمریکاوە بۆ سەر ھەریەکە لە ئاسن بەڕێژەی ٥٠% و ئەلەمنیۆم بەڕێژەی ٢٠%ی تورکیاکە ئەمەش زیانی گەورە دەدات لە تورکیا و داھاتەکانی.\nبەم شێوەیە ئەمریکا توانیویەتی کە ئابوری تورکیا لاواز و پەک بخات و ھێواش ھێواش چۆکی پێ دابدات،سەرەڕای ململانێ و بەرگریەکانی تورکیا،بەوەی کە تورکیا وادەبینێت کە ئەم سیاسەت و گەرمارۆیانەی ئەمریکا کاتین،و ئەمریکا ناتوانێت تاسەر بەردەوام بێت چونکە تورکیا وادەبینێت کە :\n• پێگەی ئەمریکا لاوازبوە لەسەر ئاستی دونیا و ناوچەکە بەھۆی زیادبوونی بڕی قەرزە دەرەکیەکانی.\n• دابەزین و کەمبونەوەی مامەڵەی بازرگانیە نێودەوڵەتیەکان بە دۆلاری ئەمریکی.\n• کەمبونەوەی پشکی ئەمریکا لە ئابوری جیھاندا.\nبەڵام ئەوەی کە چاودێران و شارەزایانی ئابوری بۆی دەچن ئەوەیە کە تورکیا ناتوانێت تاسەر و بۆ ماوەی زیاتر لە ساڵێک بەرەنگاری ئەم ھەموو فشار و گوشارە سیاسی و ئابوری و ئەمنیانەی ئەمریکا ببێتەوە و لەکۆتاییدا بەناچاری لەبەردەم ئەمریکادا چۆک دادەدات و ڕازی دەبێت بە ئازادکردنی قەشە ئەمریکیەکە وەک مەرجی یەکەمی سەرۆک ترامپ و ئەمریکا و دواتریش جێبەجێکردنی ھەموو مەرجەکانی تری ئەمریکا لە سوریا و عێراق و ناوچەکەشدا بەبەرژەوەندی خۆی و وایلێدەکات کە پشتبکاتە ڕوسیا و ئێران و جارێکی تر ببێتەوە پاسەوانی بەرژەوەندیەکانی ئەمریکا بەشێوەیەکی لاوازتر لەجاران .ئەمەش دوای ڕێکەوتی ٤/١١ دێت کە گەمارۆکانی ئەمریکا بۆ سەر ئێران بە فەرمی پێدەنێتە واری جێبەجێکردنەوە و دەیسەپێنێتە سەر وڵاتانی جیھان و کۆمپانیا ئابوریەکان کە پابەندبن پێوەی.بۆیە زۆر نزیکە لەدانیشتنی کۆتایی دادگای تورکیادا لە ١٢/١٠دا قەشە ئەمریکیەکە ئازادبکرێت و ئەمەش دەبێتە سەرەتایەک بۆ ڕەواندنەوە و تواندنەوەی بەستەڵەکی پەیوەندیەکانی نێوان ئەمریکا و تورکیاو جارێکی تریش ئەمریکا بەبەھێزی لە ناوچەی جێگە نفوزی خۆی لە ڕۆژھەڵاتی ناوەڕاست دەوەستێتەوە و بەرگریش لە بەرژەوەندی و دۆستەکانیش دەکات دژ بەھەر ھەڕەشە و گوڕەشەیەکی دەرەکی چ لە ئێرانەوە بێت یان لە تورکیاوە،ھەردوولاش تورکیا و ئێران باش دەزانن کە ئەم ھەموو شەڕ و گوشارانەی ئەمریکا بۆ سەریان بە سەروەت و سامانی وڵاتانی عەرەبی کەنداو جێبەجێدەکرێت و ئایندەی دەسەڵات و پێگەی ئەمریکاشی پێدەپارێزرێت،بەڵام بەناچاریش دەبێت ملبدەن و چۆک دابدەن لەبەردەم ھەژموون و شەپۆلی ڕاماڵێنەر و ڕووخێنەر و نغرۆکەری ئەمریکادا وەک زلھێزێکی دونیا.\nبڵاوکراوەی پێشووپارێزگارە نوێیەکەی ھەڵەبجەو ئەرکە داھاتووەکانی بۆ خەڵکی شارەکە\nبڵاوکراوەی نوێترلەکاتی سەردانیکردن بۆ پێشانگای نێودەوڵەتی کتێب کیوماڵکردن لە بیرمەکەن\nیەکێتی نوێ لە سەردەمی لاھور شیخ جەنگیدا\nPosted on ئایار 7, 2020 0 4159\nPosted on ئایار 11, 2020 0 421\nموسەنا ئەمین: سەر باری ئیدعای ئەوەی ریفراندۆم دەكەین بۆ دەولەت ئێستا سەر كزانە گەڕاونەتەوە بەغدا\nPosted on ئایار 16, 2020 ئایار 16, 2020 0 2309\nPosted on ئایار 21, 2020 0 3416\nفاسدبونی بەدێوکردنی عەقڵی ڕەخنەیی لە وتاری مەسرور بەرزانی\nPosted on ئایار 26, 2020 0 245


وه‌زاره‌تا كاره‌با هه‌رێمێ ب مه‌رج دێ كاره‌بێ ده‌ته به‌غدا | Evro News\nسه‌ره‌كى Facebook وه‌زاره‌تا كاره‌با هه‌رێمێ ب مه‌رج دێ كاره‌بێ ده‌ته به‌غدا\nپه‌یڤدارێ وه‌زاره‌تا حوكمه‌تا هه‌رێما كوردستانێ راگه‌هاند حوكمه‌تا عیراقێ ب ژڤانه كاره‌بێ ژ هه‌رێما كوردستانێ و توركیا بۆ باژێرێن خوه رابكێشیت د ئه‌گه‌رێ ئه‌ڤی كاری مه‌ژی مه‌رج هه‌نه.\nئومێد خوشناو په‌یڤدارێ وه‌زاره‌تا كاره‌بێ راگه‌هاند زانیاری ب مه گه‌هشتینه كۆ حوكمه‌تا عیراقێ به‌رنامه هه‌یه رێژه‌كا كاره‌بێ بۆ ئه‌وێ مه‌به‌ستا راكێشانی بۆ خوه مه‌ژی وه‌ك وه‌زاره‌تا كاره‌بێ شرۆڤه‌یا ئه‌وێ چه‌ندێ كر و سوز مه‌دا ب مه‌رج رێكێ ب به‌غدایێ بده‌ین.\nپه‌یڤدارێ وه‌زاره‌تا كاره‌بێ ئه‌و چه‌نده ژی راگه‌هاند نابیت ئه‌و كاره‌ب دانه ب چ ئاوایه‌كی كارتێكرنێ ل سه‌ر كێمكرنا كاره‌با نیشتمانیا هه‌رێما كوردستانێ هه‌بیت و به‌غدا سوته‌مه‌نیێ بۆ یه‌كه‌یێن كاركه‌ڤتنا كاره‌با هه‌رێمێ دابین بكه‌ت و كاره‌بێ ژ ئه‌وان یه‌كه‌یان ببه‌ت.\nناڤبری ئه‌و چه نده‌ژی دازانین هه‌رچه‌نده ئه‌و یه‌كه‌یێن ژ كاركه‌ڤتی یێن وه‌به‌رهێنه‌رانه، به‌لی هه‌رده‌مێ حوكمه‌تا عیراقی ئه‌و مه‌رج بجهكرن و حوكمه‌تا هه‌رێمێ ژی رازیبوون ئه‌وی ده‌می رێك پێ دهێته دان.


عێراق داوای هاوکاری بەپەلە بۆ قەرزکردنی 6 ملیار دۆلار دەکات\n03:21 - 25/01/2021\nعێراق داوای هاوکاری بەپەلە بۆ قەرزکردنی 6 ملیار دۆلار دەکات\nپرۆژە یاسای بودجە هێشتا پەسەند نەکراوە، بەرپرسانی عێراق داوای هاوکاری بەپەلە لە سندوقی دراوی نێودەوڵەتی دەکەن بۆ قەرزکردنی بڕی 6 ملیار دۆلار. بەرپرسانی عێراق باس لەوە دەکەن، بەم قەرزە دەردی ئابورییە زامدارەکەی ئەم وڵاتەی پێ چارەسەر دەکەن و لەپاڵ هەنگاوەکانی دیکەی وەک دابەزاندنی نرخی دیناری عێراقیش بەشێک لە کورتهێنانی بودجەی پێ پڕدەکەنەوە.\nعێراق 6 ملیار دۆلار قەرزدەکات\nعەلی عەلاوی، وەزیری دارایی عێراق، لە چاوپێکەوتنێکیدا لە بەغداد گوتی، عێراق سەرقاڵی دانوستانە لەگەڵ سندوقی دراوی نیودەوڵەتی بۆ وەرگرتنی قەرزێکی 6 ملیار دۆلاری، تاوەکو کورتهێنانی بودجەی پێ پڕبکەنەوە و پێداویستییە داراییەکانیش دابین بکەن.\nدووەمین بەرهەمهێنەری نەوتی ئۆپیک، کورتهێنانی بودجەی 2021ی بە 71 تریلۆن دیناری عێراقی"49 ملیار دۆلار" دادەنێت، دوای پەسەند کردنی یاسای کورتهێنانی بودجە لە پەرلەمانی عێراق، ئەم وڵاتە دەتوانێت بە میکانیزمی تایبەتی رێکخراوی دراوی نێودەوڵەتی بۆ هەستانەوەی ئابوریی وڵات، بەپەلە داوای 2 ملیارد دۆلار بکات.\nوەزیری دارایی عێراق رایگەیاند، عێراق دەتوانێت لە ڕێگەی بەرنامەیەکی دیکەی پەیوەست بە چاکسازی حکومەتی، چوار ملیار دۆلاری دیکەی کەم-سود قەرز بکات.\nسندوقی دراوی نێدەوڵەتی:عێراق داوای هاوکاری بەپەلەی کردووە\nبەگوێرەی راپۆرتێکی ئاژانسی هەواڵی رۆیتەرز، نوێنەری سندوقی دراوی نێدەوڵەتی لە بەیاننامەیەکدا لە رێگەی ئیمەیڵەوە دەڵێت " بەرپرسانی عێراقی داوای هاوکاری بەپەلەیان لە سندوقی دراوی نێدەوڵەتی کردووە و خواستی خۆیان بۆ داواکردنی رێککەوتنێکی درێژماوە بۆ پشتگیریکردنی چاکسازی ئابوری بەرنامە بۆداڕێژراو دەربڕیوە."\nهەوڵەکانی عێراق بۆ دابینکردنی تێچووەکانی\nئەگەرچی هاوکاری سندوقی دراوی نیودەوڵەتی تەنها بەشێک لە کورتهێنانی بودجە پینەدەکات، بەڵام دەشتوانێت کەمبوونەوەی نەختینەی دەرەکی عێراقیش کەمبکاتەوە. ساڵی رابردوو، حکومەتی عێراق زیاتر لە 25 ملیار دۆلاری لەبانکی ناوەندی قەرزکردووە بۆ پێدانی موچەی فەرمانبەران و خانەنشینان و دابینکردنی پێداویستیە داراییەکانی.\nهەروەها بۆ کەمکردنەوەی فشار لەسەر دارایی گشتی، مامەڵەیەکی لەگەڵ کۆمپانیاکەی چیندا کرد بە بڕی 2 ملیارد دۆلار و لە پێشدا پارەکەی وەرگرت. بەگوێرەی مامەڵەکە نەوت وەک قەرز بۆ دانەوەی بەکاردێت.\nحکومەتی عێراق بۆ پڕکردنەوەی کورتهێنانی بودجە نرخی دیناریشی دابەزاند، ئەمەش دوای راوێژی بانکی ناوەندیی عێراق لەگەڵ بانکی نێودەوڵەتی و سندووقی نێودەوڵەتیی دراو، پێشتر 100 دۆلار بەرامبەر بە 119 هەزار دینار بوو، بەڵام دوای بڕیارەکەی بانکی ناوەندیی عێراق بەهای دینار دابەزی بۆ 100 دۆلاری ئەمریکی بەرامبەر بە 146 هەزار دینار.\nعێراق پلانی دیکەی هەیە بۆ پارەدارکردن یان هاوکاری کردنی بودجەکەی بۆ پڕکردنەوەی کورت هێنانی بودجە، ئەویش بریتیە لە دەرکردنی قەواڵەی ناوخۆی بە بڕی ٥ ملیار دۆلار .\nقەواڵە ، کاخەزێکی داراییە ، حکومەت ئەیفرۆشێ بۆ ماوەیەک بۆ ئەوەی پارەی دەست بکەوێت و دواتر ئەیکڕێتەوە بە زیاتر لەو کەس و لایەنانەی کە کڕیویانە.\nدابەزینی نرخی نەوت و پەتای کۆرۆنا\nئابوری عێراق لە ماوەی دابەزینی نرخی جیهانی بۆ نەوت لە حاڵەتی داڕماندایە. هەرچەندە لەگەڵ بەرزبوونەوەی نرخی نەوت کەمێک ئاهی هاتووەتەوە بە بەردا، عێراق هێشتا لە هەوڵدایە بۆ دابینکردنی تێچووەکانی و تێپەراندنی ئاڵنگارییە ئابورییەکانی. ئەگەرچی بەرنامەی قەرەبووکردنەوەی زیانەکانیشی دیاری کردبوو، بەڵام پارساڵ، زیاتر لەو بڕەی کە بەرهەمهێنەرانی نەوت لەسەری رێککەوتبوون، نەوتی بەرهەمهێنا، چونکە زۆر پێوستی بە پارەی کاش بوو.\nهەڵئاوسانی فرۆشتنی نەوتی عێراقیش واتە دروستبوونی کێشەی دانوستان لەگەڵ OPEC +\nعەلاوی پێزانینی خۆی دەربڕی بۆ کەمکردنەوەی سەرسورهێنەری نەوتی سعودیە لەم مانگەدا، چونکە بووەهۆی بەرزکردنەوەی نرخی نەوت لە جیهاندا.


كازمى بۆ دڵنیابوونه‌وه له‌ته‌ندروستى میرى كوه‌یت په‌یوه‌ندییه‌كى ته‌له‌فۆنى ئه‌نجام ده‌دات\nالأحد 19 تموز 2020 - 14:41\nمسته‌فا كازمى سه‌رۆكى ئه‌نجومه‌نى وه‌زیران،ئه‌مڕۆ یه‌كشه‌ممه،دوو په‌یوه‌ندى ته‌له‌فۆنى له‌گه‌ڵ هه‌ریه‌كه له‌شێخ نه‌واف ئه‌لئه‌حمه‌د ئه‌لسوباح شازاده‌ى جێنشینى وڵاتى كوه‌یت وشێخ سوباح ئه‌لخالد ئه‌لحه‌مه‌د ئه‌لسوباح سه‌رۆكى ئه‌نجومه‌نى وه‌زیران ئه‌نجامدا به‌مه‌به‌ستى دڵنیابوون له‌ته‌ندروستى شێخ سوباح ئه‌لئه‌حمه‌د جابر ئه‌لسوباح میرى وڵاتى كوه‌یت دواى ئه‌وه‌ى ڕه‌وانه‌ى نه‌خۆشخانه كرا.\nنوسینگه‌ى ڕاگه‌یاندنى سه‌رۆكى وه‌زیران له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقى(اه‌ع)كه‌وتووه،بڵاویكرده‌وه"كازمى هیواى سه‌لامه‌تى بۆ میرى وڵاتى كوه‌یت خواست ،داوایشى له‌خواى گه‌وره كرد ته‌ندروستى باش بێت".\nلاى خۆیه‌وه شازاده‌ى جێنشینى كوه‌یت سوپاس وپێزانینى خۆى ئاڕاسته‌ى به‌ڕێز مسته‌فا كازمى سه‌رۆكى ئه‌نجومه‌نى وه‌زیران كرد ،سوپاسى هه‌ستى ڕاستگۆی وپه‌رۆشى بۆ به‌رده‌وامیدان به‌په‌یوه‌ندییه برایانه‌كانى نێوان هه‌ردوو وڵاتى برا كرد.\nكازمى له‌میان په‌یوه‌ندییه ته‌له‌فۆنییه‌كه‌یش سه‌ره‌خۆشى له‌میرى وڵاتى كوه‌یت وگه‌لى كوه‌یتى كرد به‌بۆنه‌ى كۆچى دوایی خوالێخۆشبێت شێخ ناسڕ ئه‌لحه‌مود ئه‌لجابر ئه‌لسوباح داواى له‌خواى گه‌وره كرد به‌به‌هشتى به‌رین روحى شاد بكات ودڵنه‌وایی بداته كه‌سوكارى.


که‌لله ره‌قی تورکیا به‌ره‌و هه‌ڵوه‌شانه‌وه ده‌بات\nتورکیا له‌به‌رده‌م دۆڕانێکی دیکه‌دا\nکایه‌ی ترساندن و و تۆقاندنی خه‌ڵکی سڤیل که ماوه‌ی چه‌ند ساڵێکه ده‌وڵه‌تی تورکیا دژ به کوردستانیان به‌ڕێوه‌ی ده‌بات ته‌واو پێچه‌وانه‌ی پرنسپی به‌یه‌که‌وه ژیان و چه‌سپاندنی چه‌مکی ئاسایش و هێمنایه‌تی ده‌گه‌یه‌نێ که زۆربه‌ی وڵاتانی جیهان و رێکخراوی نه‌ته‌وه یه‌کگرتووه‌کان جه‌ختی له‌سه‌رده‌که‌نه‌وه.\nهه‌ڕه‌شه‌و گوڕه‌شه به‌رده‌وامه‌کانی سه‌رانی ده‌وڵه‌تی تورک نه‌ک له‌به‌رژه‌وه‌ندی ئاشتی و هێمانیه‌تی ناوچه‌که‌و جیهان دانیه، به‌ڵکو ئه‌و پڕۆسه‌یه هه‌ڵده‌گێڕێته‌وه که ئازادیخوازانی جیهان لێبڕاوانه کاری بۆ ده‌که‌ن. ته‌نانه‌ت گره‌وکردن له‌سه‌ر له‌شکرکێشی سوپای تورکیا بۆ ناو خاکی باشووری کوردستان که به‌مه‌به‌ستی پاراستنی به‌رژه‌وه‌نده‌کانی ده‌وڵه‌تی تورک جاڕ ده‌درێ نه‌ک هه‌ر شکست و دۆڕانی لێ ده‌که‌وێته‌وه، به‌ڵکو وه‌کو یاری ئاگره‌که‌یه له‌وانه‌یه پڕووشکه‌که‌ی ده‌موچاوی خاوه‌نه‌که‌ی بسووتێنێ، دوای 90 ساڵ جارێکی دیکه‌ش قه‌له‌مڕه‌وی تورک ملی خۆی له دمکی مشار بسوێ و چه‌ند نێچیرێکی له‌ده‌م به‌رببێته‌وه. وێڕای هه‌موو ئه‌وانه‌شه‌وه رۆژانه خه‌ڵکی کوردستان له‌گه‌ڵ ده‌نگۆ و هه‌واڵه ترسناکه‌کان دا له‌خه‌و هه‌ڵده‌ستن، له زاری که‌ناڵه‌کانی راگه‌یاندنه‌وه سیناریۆکانی تورکیایان بۆ رۆشن ده‌بێته‌وه. هه‌میشه دووپات له‌سه‌ر هێرشکردنی سوپاری تورک بۆ سه‌ر گه‌ریلاکانی پارتی کرێکارانی کوردستان، له‌شکرکێشی بۆ ناو خاکی هه‌رێم و مرخ خۆشکردن له که‌رکوک ده‌کرێته‌وه، به‌ڵام ئه‌مجاره‌یان دوای ئه‌وه‌ی کابینه‌ی ره‌جه‌ب ته‌یب ئه‌ردۆگان پێشنیارێکی خسته به‌رده‌م په‌رله‌مانی وڵاته‌که‌ی و لێیخواست که رێگه‌ی له‌شكرکێشی پێبدات، په‌رله‌مانیش بێ ڕاوه‌ستان ده‌نگی بۆ پێشنیاره‌که‌دا ئیدی مه‌ترسیه‌کان گه‌وره‌تر خۆیان نواند. ئێستا له‌سه‌روبه‌ندی هه‌ڕه‌شه‌کانی تورکیادا هه‌رچه‌نده که ره‌وشه‌که ئاڵۆز و شێواوه‌و هه‌وڵی شێواندری زیاتریشی ده‌درێ، به‌ڵام ئایا سه‌رانی تورکیا له‌و له‌شکرکێشیه‌دا به‌راوردیان له‌نێوان زیان و بردنه‌وه‌دا کردووه ؟؟ ئایا سه‌رانی تورکیا یادی یه‌که‌مین شه‌ڕی جیهانی ناکه‌نه‌وه که تێێدا دۆڕاندیان و قه‌ڵه‌مڕه‌وه‌که‌یان به‌رته‌سک بۆوه؟!\nئه‌مجاره‌یان له‌ژێر پاساوی راوه‌دونانی گه‌ریلاکانی په‌که‌که و شه‌ڕ له دژی تیرۆریستانه‌وه به‌رنامه‌ی له‌شكرکێشی بۆ ناو خاکی باشووری کوردستان جۆش ده‌درێ، به‌لام کوردستانیان ده‌زانن که تورکیا به‌ته‌نیا بنکه‌و باره‌گاکانی په‌که‌که له بناری قه‌ندیل ناکاته ئامانج، ئه‌گه‌ر بۆی بچێته سه‌ر هه‌م گورز له ده‌ستکه‌وته‌کانی باشوور ده‌دات، هه‌میش ده‌ست به‌سه‌ر نه‌وتی که‌رکوک داده‌گرێ، سه‌رانی تورکیا له سه‌رکه‌وتن مسۆگه‌ر نین، بۆیه هه‌ندێ جار باس له په‌لامار و هێرشی به‌رته‌سک و دیاریکراو ده‌که‌ن، وا راده‌گه‌یه‌نن که ئه‌وان ته‌نیا بنکه‌و باره‌گاکانی په‌که‌که هه‌ڵده‌ته‌کێنن و به خێرایی ده‌کشێنه‌وه!!\nتورکیا گره‌و له سه‌ر گێژاو و ئاڵۆزیه‌کانی ناو عێراق و شپرزه‌یی هێزه‌کانی ئه‌مریکا له عێراق و ئه‌فگانستان ده‌کات، بۆ ئه‌م مه‌به‌سته‌ش نامه‌ی خۆشه‌ویستی بۆ سه‌رانی ده‌وڵه‌تانی ناوچه‌که ده‌نێرێ، ده‌یه‌وی سه‌رنجی تاران و دیمه‌شق بۆلای خۆی راب‌کێشێ، له‌سه‌رێکه‌وه ده‌یه‌وێ به ده‌وڵه‌تانی ئیسلامی و عه‌ره‌بی بڵێ که تورکیای که‌مالیزم و عه‌لمانی کۆتا بووه‌و سه‌رده‌می خه‌لافه‌تی عوسمانلی زیندوو بۆته‌وه‌و دووره‌په‌رێزی له کریستیان و هێزه ئیمپریالیزمه‌کان ده‌کات، له‌لایه‌کی دیکه‌شه‌وه له‌په‌ناوه ده‌ست له‌سه‌ر سنگ بۆ خواست و داخوازیه‌کانی ئیسرائیل و ئه‌مریکا راده‌وه‌ستێ و سۆزو گوێڕایه‌ڵی خۆی دووپات ده‌کاته‌وه وبانگه‌شه‌ی له‌گۆڕنانی گروپه تووندڕۆکان ده‌کات.\nبۆ بردنه‌وه‌ی ئه‌م هاوکێشه‌یه سه‌رانی تورکیا چاوی خۆیان له ئاست جیهانگیری داده‌خه‌ن. له به‌رانبه‌ر ماسمێدیای گۆی زه‌ویشدا لۆکه له گوێچكه ده‌نێن و شه‌مه‌نده‌فه‌ری شه‌ڕ بۆ نێو چیاکانی کوردستان به‌ڕێ ده‌که‌ن، ئه‌وان به‌و ئامانجه‌وه لێیده‌خوڕن تا فارگۆنێکی دیکه‌ش بۆ شه‌مه‌نه‌فه‌ره‌که‌یان زیاد بکه‌ن، به‌ڵام چونکه جیهان گۆڕاوه‌و ره‌وشی کوردستانیان و ناوچه‌که‌ش گۆڕانی به‌رچاوی به‌خۆیه‌وه بینیوه، ئیدی شه‌مه‌نه‌فه‌ری تورک له‌جیاتی درێژتر بێ، کورت ده‌بێته‌وه‌و فارگۆنی لێ ده‌بێته‌وه.\nسوپای تورکیا به‌مه‌به‌ستی پاککردنه‌وه‌ی رێگه‌ی شه‌مه‌نده‌فه‌ری شه‌ڕ له هه‌نگاوی یه‌که‌م دا تۆپبارانی گوندو ئاواییه‌کانی سه‌ر سنووری ده‌ست پێکردووه، له راگه‌یاندنه‌کانیشدا ئاماده‌یی خۆی بۆ هه‌موو سه‌رکۆنه‌و ره‌خنه‌یه‌ک ده‌ربڕێوه، که‌واته سه‌رانی تورک ده‌یانه‌وێ به پانی لێیبخوڕن، ئه‌وانه‌ی به پانیش لێی ده‌خوڕن، ئاکام هه‌ڵده‌درێن و خلۆر ده‌بنه‌وه.\nتا ئه‌م چرکه ساته تورکیا هه‌ڕه‌شه‌کانی چڕتر ده‌کاته‌وه، ئه‌مریکا هه‌وڵی هێورکردنه‌وه‌ی ده‌دات و سه‌رکردایه‌تی سیاسی کوردستان بانگی ئاشتی و بێوه‌یی ده‌دات، ئه‌مه‌ش گوشارێکی دووسه‌ره‌یه‌و له کوردستانیان ده‌کرێ، له‌م نێوه‌نده‌دا حکومه‌تی عێراق قازانج ده‌کات، وا له سه‌رکردایه‌تی سیاسی کوردستان ده‌کات که له ئاست خواسته‌کانی به‌غداد دا نه‌رم بنوێنن و مه‌یلی خۆیان بۆ عێراق و عێراقچێتی نوێ بکه‌نه‌وه. ئه‌مریکا باش ده‌زانی ئه‌گه‌ر تورکیا له‌شکرکێشی بۆ ناو هه‌رێمی کوردستان بکات که ئارامترین هه‌رێمی عێراقه ئیدی خۆی زه‌ره‌رمه‌ند ده‌بێ، ئه‌وێشی له‌ده‌ست ده‌رده‌چێ، که‌واته ئه‌مریکا له‌به‌ر خۆشه‌ویستی کوردستانیان دانیه که هه‌وڵی هێورکردنه‌وه‌ی ره‌وشه‌که ده‌دات، به‌ڵکو بۆ پاراستنی به‌رژه‌وه‌ندی خۆیه‌تی و نایه‌وێ گوشاره‌کانی سه‌ری زیاتر ببێ.\nوێڕای ئه‌وه‌ی که پارتی دادوگه‌شه‌پێدانه‌که‌ی ئه‌ردۆگان له‌ژێر گوشاری ئۆپۆزیسیۆن دایه و چالاکی ئه‌م دواییه‌ی گه‌ریلاکانیش شوتی له تۆپه‌که داوه، وێڕای ئه‌وه‌ی که سه‌رکۆمار و سه‌رۆک وه‌زیران ترسیان له کۆدیتای سه‌ربازی هه‌یه، به‌ڵام دیسانیشه‌وه ده‌توانن زمانێکی دیکه هه‌ڵبژێرن و کێشه‌ی نێوه‌خۆیان به ئاشتیانه یه‌کلایی بکه‌نه‌وه، ده‌نا ئه‌زموونی شه‌رێ نێوان ئیسرائیل و حزبوڵڵای لبنان خه‌ڵکی کوردستانیان دڵنیا ده‌کاته‌وه که تورکیا ده‌دۆڕێ و سه‌نگه‌ری به‌رخۆدان قه‌ندیل ئاسا قایم راده‌وستێ و له شکان نایه‌ت.


’’دوو هەنگاوى پێویست’’\nسێ سەرۆکایەتییەکەى عێراق پشتیوانى خۆیان دوپاتکردەوە بۆ ئامادەکارییەکانى کۆمسیۆن بۆ ئەنجامدانى هەڵبژاردن، دەرکردنى یاساى دادگاى فیدراڵى و خۆهەڵوەشاندنەوەى پەرلەمانیش بە دوو هەنگاوى پێویست دادەنێن بۆ ئەنجامدانى هەڵبژاردن.\nبەپێی بەیاننامەی کۆتایی کۆبوونەوەکە کە وێنەیەکى دەست "ناس کورد" کەوتووە، کۆبوونەوەکە ئەمڕۆ پێنج شەممە بەبەشدارى بەرهەم ساڵح سەرۆک کۆمار، مستەفا کازمى سەرۆک وەزیران، محەمەد حەلبوسى سەرۆکى پەرلەمان، فایەق زێدان سەرۆکى ئەنجومەنى دادوەرى، سەرۆک و ئەندامانى ئەنجومەنى کۆمسیاران و جینین بلاسخارت نێردەى تایبەتى ئەمیندارى گشتى نەتەوەیەکگرتووەکان بەڕێوەچوو.\nئاماژە بەوەشکراوە، لەکۆبوونەوەکەدا کۆمسیۆن کارەکان و خشتەى کاتى تایبەت بە ئەنجامدانى هەڵبژاردنى پێشوەختەى خستووەتەڕوو، لەگەڵ خستنەڕووى پابەندبوونەوەکانى بۆ ئەنجامدانى هەڵبژاردنێکى پاک و دادپەروەر، چڕکردنەوەى هەوڵەکانى بۆ تەواوکردنى پڕۆسەى بایۆمەترى دەنگدەران، هەماهەنگى بۆ گرەنتى چاودێرى نێودەوڵەتى کارا.\nکۆمسیۆن جەختیکردووەتەوە کاتى پێویست دەداتە کاندیدەکان و هاوپەیمانە سیاسییەکان و هێزە نوێیەکان و گەنجان بۆ تەواوکردنى رێوشوێنە یاساییەکان و پێشکەشکردنى لیستى کاندیدەکان.\nبۆ تەواوکردنى کارەکانیش لەو بارەیەوە، لە کۆبوونەوەکەدا جەختکراوەتەوە لەسەر پشتیوانى تەواوى کۆمسیۆن بۆ تەواوکردنى کارەکانى و تەواوکردنى پێداویستییە دەستورى و یاساییەکان بۆ ئەنجامدانى هەڵبژاردنى پێشوەختە، لەگەڵ پێویستى دەرکردنى یاساى دادگاى فیدراڵى لەلایەن پەرلەمانەوە، جێبەجێکرنى ماددەى 64 دەستور تایبەت بەوەى پەرلەمان خۆى هەڵبوەشێنێتەوە وەک ئامادەکاریی بۆ هەڵبژاردنى پێشوەختە.\nراگەیەندراوێک لە شانەى راگەیاندنى ئەمنیی عێراقەوە\n2021.01.19 - 09:21


هاککەرە بەریتانییەکە دانی بەوە دانا کە زانیارییەکانی پنتاگۆنی دزیووە - ئاگاپرێس | Aga Press\nشه‌ممه 17 حوزه‌یران 2017\nهاککەرە بەریتانییەکە دانی بەوە دانا کە زانیارییەکانی پنتاگۆنی دزیووە\nبەروار : 17 حوزه‌یران 2017\nهاککەری بەریتانی، شیان کافرەی دانی بەوە دانا کە زانیارییەکانی وەزارەتی دەرەوەی ئەمریکا (پنتاگۆن)ی دزیووە.\nلە دانیشتنی دادگای سزاکانی بیرمینگهامدا کافرەی تەمەن ٢٥ ساڵ دانی بەوە داناوە کە لە حوزەیرانی ٢٠١٤ هێرشی سایبەری ئەنجام داوە و بەپێی یاسای خراپ بەکارهێنانی کۆمپیوتەر بە تاوانبار لەقەڵەمدرا.\nدادگا رایگەیاند کافرەی جگە لە وەی توانیوویەتی دەستی بگات بە زانیارییەکانی زیاتر لە ٨٠٠ بەکارهێنەری سیستەمی مانگی دەستکردی وەزارەتی دەرەوەی ئەمریکا (پنتاگۆن) هەروەها دەستیشی گەیاندووەتە زانیارییەکانی نزیکەی ٣٠ هەزار تەلەفۆن و زانیاری ئەو کەسانەی دزیووە.\nبەڕێوەبەری ئاژانسی تاوانی نەتەوەیی بەریتانیا NCA، جانەی یۆنگ لەبارەی پێشهاتەکانەوە ئاماژەی بەوە دا کە بەڵگەی روون و باوەڕپێکەر هەن دەیسەلمێنن کە کافرەی تاوانی ئەنجام داوە، گوتی: “با کەس بیر لەوە نەکاتەوە کە دەتوانێت لە تاوانی ئەنجامدانی هێرشی سایبەر رزگاری دەبێت”.\nپێدەچێت جۆری سزاکەی کافرەی لە مانگی ئاب رابگەیەندرێت.\nکافرەی نۆ مانگ دوای کۆکردنەوەی زانیارییەکان لەسەری لەلایەن بەڕێوەبەرایەتی ئاژانسی تاوانی نەتەوەیی بەریتانیا NCA دەستگیرکرا. پۆلیسی پشکێنەری NCA سیدی دۆزیبوونەوە کە دەیسەلمێنێت کافرەی زانیارییەکانی دزیووە.\nپنتاگۆن لە راگەیەندراوێکدا ئاماژەی بەوەدا ئەو زیانەی لە ئاکامی هاککردنەوە پێی گەیشتووە بە نزیکەی ٥٠٠ هەزار پاوەند دەخەمڵێنرێت.\nئاگاپرێس زانست و تەکنەلۆجیا کوردستان ,